cyanic-selkie/wikianc huggingface dataset:
കുരിശിലേറ്റിയുള്ള വധശിക്ഷ
യൂറോപ്പ്
ഒന്നാം ലോകമഹായുദ്ധക്കാലത്ത് ജർമൻ സൈനികർ ഒരു കാനഡക്കാരൻ സൈനികനെ ബയണറ്റുകളോ കത്തികളോ ഉപയോഗിച്ച് മരത്തിലോ ബാൺ ഭിത്തിയിലോ തറച്ചു എന്ന കിംവദന്തികളുണ്ടായിരുന്നു. 1915-ൽ ഒന്നാം കനേഡിയൻ ഡിവിഷനിലെ പ്രൈവറ്റ് ജോർജ് ബാരിയായിരുന്നു ഈ കഥ ആദ്യം പറഞ്ഞത്. യുദ്ധത്തിനു ശേഷമുള്ള ഒരു ഔദ്യോഗിക അന്വോഷണത്തിനും കനേഡിയൻ ബ്രോഡ്കാസ്റ്റിംഗ് കോർപറേഷൻ നടത്തിയ സ്വതന്ത്ര അന്വേഷണത്തിനും ഇതിന്റെ തെളിവുകൾ കണ്ടെത്താൻ സാധിച്ചില്ല. ബ്രിട്ടീഷ് ഡോക്യുമെന്ററി നിർമാതാവ ഇയൈൻ ഓവർട്ടൺ ഈ കഥ സത്യമാണ് എന്നവകാശപ്പെട്ടുകൊണ്ട് ഒരു ലേഖനം 2001-ൽ പ്രസിദ്ധീകരിക്കുകയുണ്ടായി. ഈ സൈനികൻ ഹാരി ബാൻഡ് ആയിരുന്നെന്നും അദ്ദേഹം അവകാശപ്പെട്ടു.
സോവിയറ്റ് യൂണിയൻ രണ്ടാം ലോക മഹായുദ്ധത്തിന്റെ അവസാനം ഈസ്റ്റ് പ്രഷ്യ കീഴടക്കിയശേഷം ജർമനിക്കാരായ സാധാരണക്കാരെ പല അവസരത്തിൽ കുരിശിലേറ്റിയതായി റിപ്പോർട്ടുകളുണ്ടായിരുന്നു.
കുരിശിലേറ്റൽ വർത്തമാനകാലത്ത്
ഇറാനിലെ നിയമപ്രകാരം (ഇസ്ലാമിക ക്രിമിനൽ നിയമം, ആർട്ടിക്കിൾ 195) കുരിശിലേറ്റൽ ഔദ്യോഗികമായ ഒരു ശിക്ഷാരീതിയാണ്. എന്നിരുന്നാലും ഈ ശിക്ഷാരീതി ഇതുവരെ നടപ്പിലാക്കപ്പെട്ടതായ ഉദാഹരണങ്ങളൊന്നും ലഭ്യമല്ല. കുരിശിലേറ്റപ്പെട്ടയാൾ മൂന്നു ദിവസം ജീവിച്ചിരുന്നാൽ അയാളെ വിട്ടയയ്ക്കും. ഇറാനിലെ നിയമത്തിൽ തൂക്കിക്കൊല്ലലിനെപ്പറ്റിയുള്ള വിവരണം ഇപ്രകാരമാണ്: "പ്രതിയെ കുരിശിന്റെ ആകൃതിയുള്ള കഴുമരത്തിൽ മുതുക് കുരിശിനോട് ചേർന്ന് മക്കയ്ക്ക് അഭിമുഖമായി കാലുകൾ തറയിൽ നിന്ന് ഉയർന്നു നിൽക്കുന്ന വിധം വേണം തൂക്കിലേറ്റാൻ"
മ്യാന്മാറിലെ കായിൻ പ്രവിശ്യയിൽ താത്മഡൗ സൈന്യം കാരെൻ വംശത്തിൽപ്പെട്ട ഗ്രാമീണരെ കുരിശിലേറ്റിക്കൊന്നതായി ഒരു മനുഷ്യാവകാശസംഘടന പരാതിപ്പെടുകയുണ്ടായി.
റൊമേനിയയിൽ, 2005-ൽ, ഐറീന കോൺനീസി എന്ന 23-കാരിയായ ഒരു ക്രിസ്ത്യൻ കന്യാസ്ത്രീയെ പുരോഹിതനായ ഡാനിയൽ മാരിസിക്ക കുരിശിലേറ്റി കൊല്ലുകയുണ്ടായി. കന്യാസ്ത്രീയെ പിശാചു ബാധിച്ചു എന്നായിരുന്നു അയാളുടെ വിശ്വാസം. പത്രപ്രവർത്തകർ ഇക്കാര്യത്തെപ്പറ്റി എന്താണ് ഇത്ര പ്രശ്നമുണ്ടാക്കുന്നതെന്ന് ഡാനിയലിന് മനസ്സിലായില്ല. അയാൾ പറഞ്ഞത് "ഭൂതബാധയകറ്റൽ റൊമാനിയൻ ഓർത്തഡോക്സ് സഭയിൽ സാധാരണയായി നടക്കുന്നതാണ്. ഞാനുപയോഗിച്ച രീതി മറ്റു പാതിരിമാർക്ക് അറിയാത്തതൊന്നുമല്ല" എന്നാണ്. മരണത്തിലേയ്ക്ക് നയിച്ച അന്യായ തടങ്കൽ നടത്തി എന്ന കുറ്റത്തിന് ഡാനിയലിനെയും മറ്റു നാല് കന്യാസ്ത്രീകളെയും പിന്നീട് ശിക്ഷിക്കുകയുണ്ടായി.
2009 നവംബർ 23-ന് സൗദി അറേബ്യയിൽ ഒരു 22 കാരനെ ശിരഛേദം ചെയ്തു വധിക്കാനും മരണശേഷം കുരിശിലേറ്റാനും വിധിക്കുകയുണ്ടായി. അയാളുടെ കബന്ധം മരപ്പലകകളിൽ കെട്ടി പരസ്യപ്രദർശനം നടത്തുകയായിരുന്നു ചെയ്തത്. മൂന്നിനും ഏഴിനുമിടയിൽ പ്രായമുള്ള അഞ്ചു കുട്ടികളെ തട്ടിക്കൊണ്ടുപോയി ബലാത്സംഗം ചെയ്തു എന്നതായിരുന്നു അയാളുടെ കുറ്റം. ബലാത്സംഗത്തിനുശേഷം ഇവരെ മരിക്കാനായി മരുഭൂമിയിൽ ഉപേക്ഷിക്കുകയായിരുന്നുവത്രേ.
2011 മേയ് 1-ന്, ദക്ഷിണകൊറിയയിൽ ഒരു ടാക്സി ഡ്രൈവറെ ഉപേക്ഷിക്കപ്പെട്ട ഒരു ഖനിയിൽ കുരിശിലേറ്റപ്പെട്ട നിലയിൽ കാണപ്പെട്ടതിനെപ്പറ്റി അന്വേഷണം നടക്കുകയുണ്ടായി.
മതവിശ്വാസത്തിന്റെ ഭാഗമായുള്ള കുരിശിലേറൽ
വെളിച്ചത്തിന്റെ സഹോദരന്മാർ (Hermanos de Luz) എന്നറിയപ്പെടുന്ന ഒരു കൂട്ടം റോമൻ കത്തോലിക്കർ ന്യൂ മെക്സിക്കോയിൽ പത്തൊൻപതാം നൂറ്റാണ്ടിന്റെ മദ്ധ്യം മുതൽ വർഷം തോറും കുരിശുമരണം പുനരാവിഷ്കരിക്കാറുണ്ട്. പീഡാനുഭവം സ്വയം തിരഞ്ഞെടുക്കുന്നയാളെ ഇവർ കുരിശിൽ കെട്ടുകയാണ് ചെയ്യുക (ആണിയടിക്കുകയല്ല).
ചില കത്തോലിക്കർ സ്വമനസാലെ ദുഖവെള്ളിയാഴ്ച്ച മരണത്തിലെത്താത്തവിധം കുരിശിലേറ്റൽ നടത്താറുണ്ട്. യേശുവിന്റെ കുരിശുമരണത്തെയും പീഡാനുഭവങ്ങളേയും അനുകരിക്കുകയാണ് ഇവരുടെ ഉദ്ദേശമെങ്കിലും മതാധികാരികൾ ഇതിനെ നിരുത്സാഹപ്പെടുത്തുന്ന നിലപാടാണെടുക്കുന്നത്. 1833 മുതൽ മെക്സിക്കോ സിറ്റിയുടെ വെളിയിൽ ഇസ്റ്റാപലാപ പട്ടണത്തിൽ എല്ലാ വർഷവും കുരിശിലേറ്റൽ അനുകരിക്കുന്ന ചടങ്ങ് നടക്കാറുണ്ട്.
വിശ്വാസം പ്രദർശിപ്പിക്കാൻ നടക്കുന്ന കുരിശിലേറ്റലുകൾ ഫിലിപ്പീൻസിലും നടക്കാറുണ്ട്. വിശ്വാസികൾ കനം കുറവുള്ള ആണികൾ കൈയ്യിലൂടെ തുളച്ചു കയറ്റിയശേഷം ഒരു പടിയുടെ സഹായത്തോടെ കുറച്ചുനേരം കുരിശിൽ നിൽക്കുകയാണ് ചെയ്യുക. ഹ്രസ്വമായ സമയത്തുമാത്രമേ ഇത് നടക്കാറുള്ളൂ. റൊണാൾഡോ ഡെൽ കാമ്പോ എന്ന ഒരു മരപ്പണിക്കാരൻ തന്റെ ഭാര്യയുടെ പ്രസവം സുഖകരമായി നടന്നാൽ 15 വർഷം തുടർച്ചയായി ദുഖവെള്ളിയാഴ്ച്ച കുരിശിലേറിക്കൊള്ളാം എന്ന് പ്രതിജ്ഞയെടുത്തുവത്രേ. റൂബൻ എനാജെ എന്നയാൾ 2007 വരെ സാൻ പെഡ്രോ ക്യൂടഡ് എന്ന സ്ഥലത്ത് 21 പ്രാവശ്യം കുരിശിലേറുകയുണ്ടായി. മതാധികാരികൾ ഇതിനെതിരാണെങ്കിലും ആളുകൾ സ്വയം കുരിശിലേറുന്നതും ചാട്ടവാറടിയേൽക്കുന്നതും തടയാനാവില്ല എന്നാണ് സർക്കാരിന്റെ അഭിപ്രായം. കുരിശിലേറുന്നവർ ടെറ്റനസിനെതിരായ പ്രതിരോധക്കുത്തിവെപ്പെടുക്കണമെന്നും ആണികൾ അണുവിമുക്തമാക്കണമെന്നും ആരോഗ്യവകുപ്പധികാരികൾ നിബന്ധന വച്ചിട്ടുണ്ട്.
പല അവസരങ്ങളിലും കുരിശുമരണം അനുകരിക്കുന്നയാളെ ചാട്ടവാർ കൊണ്ടടിക്കുകയും മുൾക്കിരീടം അണിയിക്കുകയും ചെയ്ത ശേഷമായിരിക്കും കുരിശിലേറ്റുന്നത്.
കോട്ടക്കൽ
മലപ്പുറം ജില്ലയിൽ, ജില്ലാ ആസ്ഥാനത്തു നിന്നും ഏകദേശം 12 കി.മീ തെക്കു-പടിഞ്ഞാറ് ദിശയിൽ സ്ഥിതി ചെയ്യുന്ന ഒരു പട്ടണമാണ് കോട്ടയ്ക്കൽ. വൈദ്യരത്നം പി. എസ്. വാര്യർ സ്ഥാപിച്ച പ്രശസ്തമായ കോട്ടയ്ക്കൽ ആര്യ വൈദ്യശാല ഇവിടെയാണ് സ്ഥിതിചെയ്യുന്നത്. ഈ ഗ്രാമത്തെ വിശ്വപ്രശസ്തമാക്കിയത് ആര്യവൈദ്യശാലയുടെ പ്രശസ്തി തന്നെയാണ്. ആയുർവേദത്തിനു പുറമെ, ഗൃഹസാമഗ്രികളുടെ വ്യവസായം കൊണ്ടും ഇവിടം പ്രശസ്തമാണ്. മാർച്ച്-ഏപ്രിൽ മാസത്തിൽ നടക്കുന്ന കോട്ടയ്ക്കൽ പൂരവും പ്രശസ്തം തന്നെ. ചരിത്രം
പ്രധാന സ്ഥാപനങ്ങൾ
Digital seva csc, changuvetty
ടിപ് ടോപ് ഫർണിച്ചർ ഹെഡ്
Classy furniture Kottakkal വെറ്ററിനറി ഹോസ്പിറ്റൽ, കോട്ടക്കൽ, വ്യാപാര ഭവന് താഴെ
എത്തിച്ചേരാനുള്ള വഴി
വിമാന മാർഗ്ഗം:കരിപ്പൂർ വിമാനത്താവളത്തിൽ നിന്നും ഏകദേശം 25 കി.മീ സഞ്ചരിച്ചാൽ കോട്ടക്കലെത്താം ട്രെയിൻ മാർഗ്ഗം:തിരൂർ റെയിൽവേ സ്റ്റേഷനിൽ നിന്നും 15 കി.മീ അകലെയാണ് കോട്ടക്കൽ.
NH-66 കോട്ടക്കൽ ചങ്കുവെട്ടി യിലൂടെ കടന്നു പോകുന്നു. തിരൂർ(15 കി.മീ.), കുറ്റിപ്പുറം(27 കി.മീ) എന്നിവയാണു ഏറ്റവും അടുത്ത റെയിൽ വേ സ്റ്റേഷനുകൾ. കോഴിക്കോട് അന്താരാഷ്ട്ര വിമാനത്താവളം ആണു ഏറ്റവും അടുത്ത വിമാനത്താവളം.
അവലംബം
വിഭാഗം:മലപ്പുറം ജില്ലയിലെ പട്ടണങ്ങൾ
നടവയൽ
വയനാട്ടിലെ ഏറ്റവും പഴയ കുടിയേറ്റ കേന്ദ്രങ്ങളിൽ ഒന്നും കേരളത്തിലെ തന്നെ മനോഹരവും ആയ ഒരു ഗ്രാമമാണ് നടവയൽ. ഇവിടത്തെ കുടിയേറ്റക്കാരെല്ലാം തന്നെ കോട്ടയം, ഇടുക്കി, പാലക്കാട് ജില്ലകളിൽ നിന്നും ആകുന്നു. കുടിയേറ്റത്തിനു മുൻപ് ഇവിടെ നിവസിച്ചിരുന്നത് ആദിവാസികളും കുറുമ, കാട്ടുനായ്ക്ക വിഭാഗങ്ങളും ആയിരുന്നു. രേഖപെടുത്തിയിട്ടുള്ള കുടിയേറ്റങ്ങളിൽ ഏറ്റവും ആദ്യതേത് 1948ൽ ആണു. നടവയലിന്റെ ചരിത്രം. നടവയൽ ഹോളിക്രോസ് ഫൊറോനാ ദേവാലയതിന്റെയും സെന്റ് തോമസ് സ്കൂളിന്റെയും ചരിത്രമാണു. കുടിയേറ്റ കർഷകരിൽ 90 ശതമാനവും തിരുവതാംകൂറ്കാരാണു.നടവയലിന്റെ ചരിത്രം അവിടുത്തെ പള്ളിയോടും പള്ളിക്കൂടത്തിനോടും ബന്ധപ്പെട്ടു കിടക്കുന്നു.നടവയൽ എന്ന പേരു വരുവാനുള്ള കാരൻണങ്ങൾ പ്രധാനമായും 2 രീതിയിലാണു രേഖപ്പെടുത്തി കാണുന്നത്.
1949ൽ നടവയലിൽ പള്ളി സ്താപിക്കപ്പെട്ടു.( 2019 ഓഗസ്റ്റിൽ നടന്ന സീറോ മലബാർ സഭയുടെ സിനഡിൽ മേജർ ആർക്കി എപ്പിസ്ക്കോപ്പൽ തീർത്ഥാടന കേന്ദ്രമായി ഈ ദേവാലയത്തെ ഉയർത്തി.) തൊട്ടടുത്ത വർഷം തന്നെ പള്ളിയോടു ചേർന്നു കൊണ്ട് ഒരു പള്ളിക്കൂടവും ആരംഭിച്ചു. അതോടെ നടവയൽ കുടിയേറ്റ ഭൂപടത്തിൽ സ്ഥാനം പിടിക്കുകയും ഉണ്ടായി. കെ എസ് ആർ ടി സി യുടെ ഗ്രാമ മേഖലയിൽനിന്നും ആരംഭിക്കുന്ന 2 സർവീസുകളിൽ ഒരെണ്ണം നടവയൽ-ചങ്ങനാശ്ശേരി ബസ് സർവീസ് ആണ്. നടവയലിന്റെ മറ്റൊരു പ്രത്യേകത പൂതാടി, പനമരം, കണിയാമ്പറ്റ എന്നീ പഞ്ചായതുകളിലായി വിഭജിചു കിടക്കുന്നു എന്നതാണു. അതുപോലെ സുൽത്താൻ ബത്തേരി, മാനന്തവാടി, കല്പറ്റ എന്നീ 3 നിയോജക മൻഡലങ്ങളുടെയും സംഗമ സ്താനം കൂടിയാണു നടവയൽ. പൂതാടി, പനമരം, കണിയാമ്പറ്റ എന്നീ പഞ്ചായത്തുകളെ ഉൾപ്പെടുത്തി നടവയൽ പഞ്ചായത്ത് 2015 ലെ ഉമ്മൻ ചാണ്ടി സർക്കരിന്റെ ഭരണകാലത്ത് അനുവദിച്ചു. എന്നാൽ കോടതിയുടെ ഇടപെടൽ മൂലം നടവയൽ പഞ്ചായത്ത്‌ എന്ന സ്വപ്നം,സ്വപ്നമായിത്തന്നെ ഇന്നും അവശേഷിക്കുന്നു.
ഫാ.ആർമണ്ട് മാധവത്ത്
നടവയൽ ഇടവകയിൽ നിന്നുള്ള ആദ്യ പുരോഹിതൻ, കേരള സഭയുടെ കരിസ്മാറ്റിക്ക് നവീകരണ പ്രസ്ഥാനത്തിൻ്റെ പ്രാരംഭകൻ. 2001 ജനുവരി 12 ന് നിത്യ സമ്മാനത്തിനായി വിളിക്കപ്പെട്ടു. ഈ പുരോഹിതൻ്റെ വിശുദ്ധ പദവിയിലേക്ക്കുള്ള നടപടികൾ ആരംഭിച്ചിട്ടുണ്ട്
കെ ജെ ബേബി
നടവയൽ സ്തിരതാമസക്കാരനായ കെ ജെ ബേബി, ഒരു പ്രമുഖ മലയാള സാഹിത്യകാരനും സാംസ്കാരിക പ്രവർത്തകനുമാണ്.
ബെനിൽഡ് ജോസഫ്
ഏറ്റവും പ്രായം കുറഞ്ഞ സോഷ്യൽ നെറ്റ്‌വർക്ക് സ്ഥാപകൻ.
ബാബു ചിറപ്പുറം
അറിയപ്പെടുന്ന നാടകക്രത്തും എഴുത്തുകാരനും ആണ് ശ്രീ ചിറപ്പുറം.
ജോസ് മുട്ടം
മുട്ടത്ത് വർക്കി ഫൗണ്ടേഷൻ അംഗവും, അറിയപ്പെടുന്ന എഴുത്തുകാരനുമാണ്.
ദേവരാജൻ
11 വയസിൽ താഴെയുള്ളവരുടെ ഇന്ത്യൻ കാൽപ്പന്തുകളി ടീമിൽ അംഗമായിരുന്നു.
മാർ ജോർജ്ജ് ഞരളക്കാട്ട്
സീറോ മലബാർ കത്തോലിക്കാ സഭയിലെ തലശേരി അതിരൂപതയുടെ മെത്രാപ്പൊലീത്തയാണ് നടവയലുകാരനായ മാർ ജോർജ് ഞരളക്കാട്ട്.
കനവ്
പ്രമുഖ സാഹിത്യകാരനായ കെ.ജെ ബേബി 1994-ൽ സ്ഥാപിച്ച അനൗചാരിക വിദ്യാഭ്യാസ സ്ഥാപനമാണ് നടവയൽ ചീങ്ങോട് ഉള്ള കനവ്. ആദിവാസി വിദ്യാർത്ഥികളുടെ വിദ്യാഭ്യാസത്തിനും ഉയർച്ചക്കുമാണ് സ്ഥാപനം ഊന്നൽ നൽകിയത്. നടവയലിലെ ചില പ്രധാന ലാന്റ്മാർക്കുകൾ
ഹോളി ക്രോസ് മേജർ ആർക്കി എപ്പിസ്ക്കോപ്പൽ തീർത്ഥാടന ദേവാലയം
നടവയലിന്റെ ചരിത്രത്തിന്റെ കവാടമാണ് ഈ കത്തോലിക്കാ ദേവാലയം. കുടിയേറ്റ കർഷകരുടെ വിയർപ്പിന്റെ വിലയായിട്ടാണ് ഈ മനോഹര ദേവാലയം ഉയർന്ന് നിൽക്കുന്നത്. 1949 നടവയലിൽ ആദ്യ ദേവാലയം മുളയിൽ ഉയർന്നു. 1976 ൽ നടവയൽ ഇടവക ഫൊറോന ദേവാലയമായി ഉയർത്തപ്പെട്ടു. 2020 ഏപ്രിൽ 25ന്  ഈ ദേവാലയത്തെ മേജർ ആർക്കി എപ്പിസ്ക്കോപ്പൽ തീർത്ഥാടന കേന്ദ്രമായി  ഉയർത്തി.
സെന്റ് തോമസ് എൽ. പി സ്കൂൾ
കേവലം ഇരുപത് വിദ്യാർതികളുമായി മദ്രാസ് സ്റ്റേറ്റിനു കീഴിൽ മുൻപൂ സൂചിപ്പിച്ച നടവയൽ പള്ളിയോട് ചേർന്ന് ഒരു ഷെഡ്ഡിൽ 1949 ൽ ആരംഭിച്ച പള്ളിക്കൂടമാണു ഇന്നു കാണുന്ന നടവയൽ സെന്റ് തോമസ് എൽ. പി സ്കൂൾ. ഇപ്പോൾ ഒന്നാം ക്ലാസു മുതൽ നാലാം ക്ലാസു വരെയുള്ള നാനാജാതി മതസ്തരായ 400 ഓളം വിദ്യാർത്തികൾ പടിക്കുന്നു. ഈ സ്ഥാപനം മാനന്തവാടി കൊർപ്പരേറ്റിന്റെ കീഴിലുള്ള ഒരു അർധ സർക്കാർ സ്ഥാപനമാണു.
സി. എം. സി പ്രൊവിൻഷാൾ ഹൗസ്
=== നടവയൽ സബ് ട്രഷറി ===
സെപ്ത്വജിന്റ്
thumb|150px|right|സെപ്ത്വജിന്റ് - വത്തിക്കാൻ കോഡക്സിലെ എസ്ദ്രസിന്റെ ഒന്നാം പുസ്തകത്തിന്റെ ഒരു പുറം
പഴയനിയമം എന്നു ക്രിസ്ത്യാനികൾ വിളിക്കുന്ന ഹെബ്രായ ബൈബിളിലെ (Hebrew Bible) ഗ്രന്ഥങ്ങളുടെ ഗ്രീക്ക് പരിഭാഷയാണ് പ്രധാനമായും സെപ്ത്വജിന്റ്. ഹെബ്രായ ബൈബിളിൽ ഉൾപ്പെടാത്തവയെങ്കിലും, പല ക്രിസ്തീയ വിഭാഗങ്ങളും പഴയനിയമത്തിന്റെ ഭാഗമായി കരുതുന്ന ചില ഗ്രന്ഥങ്ങളും ഈ സമുച്ചയത്തിലുണ്ട്. ക്രി.മു. മൂന്നാം നൂറ്റാണ്ടിൽ ഈജിപ്തിലെ അലക്സാൻഡ്രിയയിൽ തുടങ്ങി ഘട്ടം ഘട്ടമായി നിർവഹിക്കപ്പെട്ട ഈ പരിഭാഷ ക്രി.മു. ഒന്നാം നൂറ്റാണ്ടിൽ പൂർത്തിയായിരിക്കണം.
പേരിനു പിന്നിൽ
സെപ്ത്വജിന്ത് എന്ന പേരു്‌ ലത്തീൻ ഭാഷയിലെ സെപ്തുവഗിന്ത ഇന്തെർപ്രേതും വേർസിയോ (septuaginta interpretum versio) എന്നതിൽ നിന്നാണ്‌ ഉണ്ടായത് അർത്ഥം 70 ദ്വിഭാഷികളുടെ പരിഭാഷ എന്നാണ്‌. (ഗ്രീക്ക്: η μετάφραση των εβδομήκοντα) ഈജിപ്റ്റിലെ ടോളമി രണ്ടാമൻ രാജാവിന്റെ(ക്രി.മു.285-246) അഭ്യര്ത്‍ഥനയനുസരിച്ച് ഇസ്രായേയിൽ നിന്നു അലക്സാണ്ഡ്രിയയിലേക്ക് അയക്കപ്പെട്ട 72 പണ്ഡിതശ്രേഷ്ഠർ 72 ദിവസം കൊണ്ടാണ് പരിഭാഷ നടത്തിയത് എന്നു അരിസ്റ്റീസിന്റെ കത്ത് എന്ന പൗരാണിക ഗ്രീക്ക് രേഖയിൽ പറയുന്നു. ഈ കഥയിൽ നിന്നാണ് 72-ന് ഏറ്റവും അടുത്ത പതിറ്റു സംഖ്യയായ എഴുപതുമായി ബന്ധപ്പെട്ട സെപ്ത്വജിന്റ് എന്ന പേരുണ്ടായത് എന്നു കരുതപ്പെടുന്നു. പണ്ഡിതന്മാർ ഓരോരുത്തരും മുഴുവൻ ബൈബിളും പരസ്പരം ചർച്ച ചെയ്യാതെ പരിഭാഷപ്പെടുത്തിയെന്നും, ഒടുവിൽ ഒത്തു നോക്കിയപ്പോൾ, എല്ലാ പരിഭാഷകളും വാക്കോടു വാക്ക് ഒന്നു പോലെയിരുന്നു എന്നും ഒരു കഥയുണ്ട്.
പശ്ചാത്തലം
ക്രി. മു. നാലാം നൂറ്റാണ്ടിൽ നടന്ന അലക്സാണ്ഡ്റുടെ പടയോട്ടങ്ങളെത്തുടർന്ന്, പലസ്തീനയും ഈജിപ്റ്റും അടക്കം മധ്യധരണിക്കടലിന്റെ കിഴക്കൻ തീരത്താകെ ഗ്രീക്ക് ഭാഷയുടേയും സംസ്കാരത്തിന്റേയും സ്വാധീനം പരന്നിരുന്നു. എത്രയേറെ ചെറുത്തു നിന്നിട്ടും, യഹൂദ മതവും സംസ്കൃതിയും വലിയൊരളവിൽ ഗ്രീക്ക് ഭാഷയുടേയും സംസ്കാരത്തിന്റേയും പ്രഭാവത്തിലായി. കൂടാതെ, പലസ്തീനക്കു പുറത്ത് പലയിടങ്ങളിലും, ഗ്രീക്ക് സംസാരിക്കുന്ന യഹൂദ സമൂഹങ്ങളും ഉടലെടുത്തു. കിഴക്കൻ മധ്യധരണി പ്രദേശത്തെ ഗ്രീക്ക് സ്വാധീനത്തിന്റെ കേന്ദ്രസ്ഥാനം തന്നെയായിരുന്ന അലക്സാൻഡ്രിയയിലും ഗ്രീക്ക് സംസാരിക്കുന്ന വലിയൊരു യഹൂദ സമൂഹം ഉണ്ടായിരുന്നു. ഇത്തരം സമൂഹങ്ങളിലെ അംഗങ്ങൾക്ക് അവരുടെ സ്വന്തം ഭാഷയിൽ വിശുദ്ധ ലിഖിതങ്ങൾ വായിക്കാൻ അവസരം ഉണ്ടാകാൻ വേണ്ടിയാണ് ഗ്രീക്ക് ഭാഷയിലേക്കുള്ള ഈ പരിഭാഷ നടത്തിയത്.
സെപ്ത്വജിന്റിന്റെ സ്വാധീനം, സ്വീകാര്യത
ക്രിസ്തുവിന് തൊട്ടുമുൻപുള്ള നൂറ്റാണ്ടിലും ക്രിസ്തുവിന്റെ ജീവിതകാലത്തും, സെപ്ത്വജിന്റിന്, യഹൂദചിന്തയിന്മേൽ വലിയ സ്വാധീനം ഉണ്ടായിരുന്നു. പുതിയ നിയമത്തിന്റെ രൂപവത്കരണം നടന്നത് സെപ്ത്വജിന്റിനെ പശ്ചാത്ഭൂമിയാക്കിയാണ്. പഴയനിയമത്തിൽ നിന്നു പുതിയനിയമത്തിലുള്ള ഉദ്ധരണികൾ എല്ലാം തന്നെ സെപ്ത്വജിന്റിൽ നിന്നാണ്. സെപ്ത്വജിന്റിന്റെ ഭാഷയായ ഗ്രീക്കിലാണ് പുതിയ നിയമം മുഴുവൻ എഴുതപ്പെട്ടത് എന്നും ഓർക്കേണ്ടതുണ്ട്.
യഹൂദരുടെ നിലപാട്
എന്നാൽ പൊതുവേ സ്വീകരിക്കപ്പെട്ട, പഴയ നിയമത്തിന്റെ ഹെബ്രായ മൂലവുമായി സെപ്ത്വജിന്റ് എപ്പോഴും ഒത്തുപോകുന്നില്ല എന്നതു പ്രശ്നമായിട്ടുണ്ട്. പരിഭാഷയിൽ പലയിടങ്ങളിലും കാണുന്ന പാഠഭേദങ്ങൾക്കു പുറമേ, ഹെബ്രായ മൂലത്തിലേ ഇല്ലാത്ത ചില പുസ്തകങ്ങൾ കൂടി സെപ്ത്വജിന്റിൽ ഉൾപ്പെടുത്തിയിട്ടുണ്ടെന്നത് പിൽക്കാലത്തു ചിന്താക്കുഴപ്പങ്ങളും അഭിപ്രായ ഭിന്നതകളും ഉളവാക്കി. ഇക്കാരണങ്ങളാലും, അന്ന് വളർന്നു വന്നുകൊണ്ടിരുന്ന ക്രൈസ്തവ സമൂഹങ്ങൾക്ക് സെപ്ത്വജിന്റിനോടുള്ള പ്രത്യേക ബന്ധത്തിന്റെ പശ്ചാത്തലത്തിലും, ക്രി.പി. ഒന്നാം നൂറ്റാണ്ടിൽ തന്നെ യഹൂദർ ഈ സമാഹാരത്തോട്, പ്രത്യേകിച്ച്, അതിലുൾപ്പെടുത്തിയിട്ടുള്ള ഗ്രന്ഥങ്ങളിൽ ഹെബ്രായ ബൈബിളിൽ ഇല്ലാത്തവയോട്, അകൽച്ച പ്രകടിപ്പിക്കാൻ തുടങ്ങി. ബൈബിളിലെ പ്രാമാണിക ഗ്രന്ഥങ്ങൾ നിശ്ചയിക്കാനായി ക്രി.പി. 90-ൽ ഫിലിസ്തിയായിലെ ജാംനിയയിൽ ചേർന്ന യഹൂദ വിദ്വാന്മാരുടെ സമ്മേളനത്തിലാണ്, സെപ്ത്വജിന്റിനേയും, പ്രത്യേകിച്ച് ഹെബ്രായ ബൈബിളിനു പുറമേ നിന്ന് അതിൽ ഉൾപ്പെടുത്തിയിട്ടുള്ള ഗ്രന്ഥങ്ങളേയും തിരസ്കരിക്കാൻ തീരുമാനിച്ചത് എന്നു പറയുന്നവരുണ്ട്.
ക്രൈസ്തവരുടെ നിലപാട്
പിൽക്കാലത്ത് ക്രൈസ്തവരിൽതന്നെ പലരും സെപ്ത്വജിന്റിനോടുള്ള നിലപാട് പുനപരിശോധിച്ചു. ഹെബ്രായ ബൈബിളിൽ നിന്നല്ലാത്ത ഗ്രന്ഥങ്ങളെ അപ്പോക്രിഫ എന്ന പേരിൽ ഒരു പ്രത്യേക വിഭാഗമാക്കിയത്, വി. ജെറോമിന്റെ വുൾഗാത്തെ എന്ന ലത്തീൻ ബൈബിളിലാണ്. മാർട്ടിൻ ലൂഥറിനെ പിന്തുടരുന്ന പ്രൊട്ടസ്റ്റന്റ് സഭകൾ അപ്പോക്രിഫയിലെ പുസ്തകങ്ങളെ ദൈവനിവേശിത ഗ്രന്ഥങ്ങളായി അംഗീകരിക്കുന്നില്ല. കത്തോലിക്കരും ഒർത്തഡോക്സ് സഭകളും അവയെ അംഗീകരിക്കുന്നു.
മറ്റൊരു സമീപനം
സെപ്ത്വജിന്റ് പൂർണ്ണമായും മൂലത്തെ പിന്തുടരുന്ന പരിഭാഷ അല്ലെന്നതു ആകസ്മികമല്ലെന്നും അത് അങ്ങനെയായിരിക്കേണ്ടതല്ലെന്നും വാദിക്കപ്പെട്ടിട്ടുണ്ട്. ഒരളവു വരെ അതിന്റെ സാക്‌‌ഷ്യം സ്വതന്ത്രമാണെന്നും ദൈവവെളിപാടിന്റെ ചരിത്രത്തിലെ ഒരു പ്രധാന നാഴികക്കല്ലാണതെന്നും ആണ് ഇങ്ങനെ വാദിക്കുന്നവരുടെ നിലപാട്. 2006 സെപ്തംബറിൽ ജർമ്മനിയിലെ റീഗൻസ്ബർഗ് യൂണിവേഴ്‍സിറ്റിയൽ നടത്തിയ ഒരു പ്രഭാഷണത്തിൽ ബനഡിക്ട് പതിനാറാമൻ മാർ‍പ്പാപ്പ ഈ വാദം പിന്തുടരുന്നുണ്ട്. ക്രിസ്തുമത്തത്തിന്റെ ഉത്ഭവത്തിനും വളർച്ചക്കും നിർണായകമായ ഒരു നാഴികക്കല്ലായിരുന്നു സെപ്ത്വജിന്റ് എന്നു കൂടി അദ്ദേഹം ആ പ്രഭാഷണത്തിൽ പറഞ്ഞു.
കുറിപ്പുകൾ
വർഗ്ഗം:ബൈബിൾ വർഗ്ഗം:യഹൂദമതം
കോളിൻ കൗണ്ടി (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഒരു സബ്-അർബൻ കൗണ്ടിയാണ് മക്കിന്നി ആസ്ഥാനമായുള്ള കോളിൻ കൗണ്ടി. 2010ലെ കാനേഷുമാരി പ്രകാരം 782,341 പേർ വസിക്കുന്നു. കൗണ്ടിയും കൗണ്ടി ആസ്ഥാനവും നാമകരണം ചെയ്തിരിക്കുന്നത് ടെക്സസ് സ്വാതന്ത്ര്യപ്രഖ്യാപനം രൂപപ്പെടുത്തിയ അഞ്ചു പേരിലൊരാളും പ്രഖ്യാപനം ഒപ്പിട്ടവരിൽ ഏറ്റവും പ്രായംചെന്നായാളുമായ കോളിൻ മക്കിന്നിയുടെ (1766 - 1861) പേരിലാണ്.
അലെൻ, ഫ്രിസ്ക്കൊ, മക്കിന്നി, പ്ലേനോ, റിച്ചാർഡ്സൺ, വൈലി, and മർഫി എന്നീ നഗരങ്ങളിലായി വ്യാപിച്ചു കിടക്കുന്ന കോളിൻ കൗണ്ടി ഡാളസ്-ഫോർട്ട്‌വർത്ത്-ആർലിങ്ടൺ മെട്രോപ്പൊളിറ്റൻ പ്രദേശത്തിന്റെ ഭാഗമാണ്. ഡാളസ് നഗരത്തിന്റെ ചെറിയൊരു ഭാഗവും കൗണ്ടിയുടെ ഭാഗമായുണ്ട്.
ഇൻഫർമേഷൻ കേരള മിഷൻ
സംസ്ഥാനത്തെ മുഴുവൻ തദ്ദേശ സ്വയംഭരണ സ്ഥാപനങ്ങളിലും ഇ-ഗവേണൻസ് നടപ്പാക്കുകയെന്ന ലക്ഷ്യത്തോടെ 1999 ജൂണിൽ രൂപീകരിച്ച സ്ഥാപനമാണ് ഇൻഫർ‌മേഷൻ കേരളാ മിഷൻ. തദ്ദേശ സ്വയംഭരണ സ്ഥാപനങ്ങൾ, തദ്ദേശ ഭരണ വകുപ്പിന്റെ ജില്ലാതല ഓഫീസുകൾ, സംസ്ഥാന ആസൂത്രണ ബോർഡ്, ജില്ലാ പ്ലാനിംഗ് ഓഫീസുകൾ എന്നിവ തമ്മിൽ പരസ്പരം ബന്ധിപ്പിക്കുന്ന കമ്പ്യൂട്ടർ ശൃംഖല സ്ഥാപിക്കുകയും, വിവിധ തലങ്ങളിലെ കമ്പ്യൂട്ടർവൽക്കരണം പൂർത്തീകരിച്ച് ഇ- ‏‏ഗവേണൻസ് നടപ്പിലാക്കുകയുമാണ് ഇൻഫർ‌മേഷൻ കേരളാമിഷൻ ലക്ഷ്യമിട്ടിരുന്നത്. ഇതിന്റെ ഭാഗമായി വിവിധ തലങ്ങളിലുള്ള തദ്ദേശ സ്വയംഭരണ സ്ഥാപനങ്ങളിൽ വിന്യസിക്കുന്നതിനുള്ള 17 സോഫ്റ്റ്‌വെയർ ആപ്ലിക്കേഷനുകൾ രൂപകൽപന ചെയ്ത് വികസിപ്പിക്കുകയും, കമ്പ്യൂട്ടർവൽക്കരണത്തിൻറെ മുന്നോടിയായി മുൻകാലരേഖകൾ കമ്പ്യൂട്ടർവൽക്കരണത്തിന് സജ്ജമാക്കുകയും, ജീവനക്കാരെ ഈ മേഖലകളിൽ പരിശീലിപ്പിക്കുകയും ചെയ്തു. 2000-ത്തിലെ കേരളത്തിലെ തദ്ദേശസ്വയംഭരണസ്ഥാപനങ്ങളിലെ തിരഞ്ഞെടുപ്പിന്റെ വോട്ടെണ്ണൽ കമ്പ്യൂട്ടർവൽക്കരിച്ച ജനവിധി 2000 എന്ന പദ്ധതിയും ഇൻഫർമേഷൻ കേരള മിഷൻ ആണ് നടത്തിയത്.
ഇൻഫർ‌മേഷൻ കേരളാ മിഷൻ സോഫ്റ്റ്‌വെയറുകൾ
തദ്ദേശ ഭരണ സ്ഥാപനങ്ങളുടെ വിവിധ പ്രവർത്തനങ്ങൾ സൂക്ഷ്മമായി വിശകലനം ചെയ്ത് ഭരണ സമ്പ്രദായത്തിന്റെ വിശദമായ പഠനങ്ങളെ അടിസ്ഥാനമാക്കിയാണ് തദ്ദേശ ഭരണ സ്ഥാപനങ്ങൾക്കുള്ള സോഫ്റ്റ്‌വെയർ ഇൻഫർ‌മേഷൻ കേരളാ മിഷൻ വികസിപ്പിച്ചിട്ടുള്ളത്. പഞ്ചായത്ത് രാജ്/മുനിസിപ്പാലിറ്റി നിയമങ്ങൾ / ചട്ടങ്ങൾ, അനുബന്ധ അധികാരവികേന്ദ്രീകരണ നിയമങ്ങൾ / ചട്ടങ്ങൾ, ജനന-മരണ-ഹിന്ദു വിവാഹ/ പൊതുവിവാഹ രജിസ്ട്രേഷൻ നിയമങ്ങൾ /ചട്ടങ്ങൾ, തദ്ദേശ സ്വയംഭരണ സ്ഥാപനങ്ങൾക്കും അതിലെ ഉദ്യോഗസ്ഥന്മാർക്കും ബാധകമായ മറ്റു നിയമങ്ങൾ / ചട്ടങ്ങൾ തുടങ്ങിയവയ്ക്ക് അനുസൃതമായി ഇൻഫർ‌മേഷൻ കേരളാ മിഷൻ 17 സോഫ്റ്റ്‌വെയറുകൾ ഇതിനകം വികസിപ്പിച്ചിട്ടുണ്ട്.
സാംഖ്യ ആപ്ലിക്കേഷൻ
അക്രൂവൽ അടിസ്ഥാന ഡബ്ബിൾ എൻട്രി അക്കൌണ്ടിംഗിൽ വരവുചെലവുകൾ അക്കൌണ്ട് ചെയ്യുന്നതിനും ധനകാര്യ പത്രിക തയ്യാറാക്കുന്നതിനുമുള്ള സോഫ്റ്റ്‌വെയറാണിത്
സ്ഥാപന
കെ.എം.എ.എം എസ്റ്റാബ്ലിഷ്മെന്റ് കാര്യങ്ങൾ നിർവ്വഹിക്കുന്നതിനുള്ള സോഫ്റ്റ്‌വെയറാണിത്.
പുരസ്കാരം
2008-09ലെ സി.എസ്.ഐ നിഹിലന്റ് - ഇ ഗവണൻസ് അവാർഡ് ഇൻഫർ‌മേഷൻ കേരളാ മിഷൻ നടപ്പിലാക്കിയ സുലേഖ പ്ലാൻ മോണിറ്ററിംഗ് സോഫ്റ്റ്‌വെയറിന് ലഭിക്കുകയുണ്ടായി. 2009-2010 ലെ ഇന്ത്യാ ഗവണ്മെന്റിന്റെ ഗോൾഡ് മെഡൽ സുലേഖ പ്ലാൻ മോണിറ്ററിംഗിനും, ബ്രോൺസ് മെഡൽ സേവന സിവിൽ രജിസ്ട്രേഷനും ലഭിച്ചു.
അധിക വായനയ്ക്ക്
വെബ്സൈറ്റ്
ഇയാൻ ഗ്ലെൻ
ഇയാൻ ഗ്ലെൻ (ജനനം: ജൂൺ 24 1961) ഒരു സ്കോട്ടിഷ് നടനാണ്. റെസിഡെന്റ് ഈവിൾ ചലച്ചിത്രങ്ങളിൽ ഡോ. അലക്സാണ്ടർ ഐസക്സ് / ടൈറന്റ് എന്ന കഥാപാത്രങ്ങളും എച്ച് ബി ഒ ഫാന്റസി പരമ്പര ഗെയിം ഓഫ് ത്രോൺസിലെ സെർ ജോറാ മോർമൊണ്ട് എന്ന കഥാപാത്രവുമാണ് ഗ്ലെൻനിനെ ശ്രദ്ധേയനാക്കിയത്. മൗണ്ടൻസ് ഓഫ് ദ മൂണിലെ ജോൺ ഹാനിങ് സ്പെക്, ഡൗൺടൗൺ അബ്ബിയിലെ സർ റിച്ചാർഡ് കാർലൈൽ, ടെലിവിഷൻ പരമ്പര ജാക്ക് ടെയ്ലറിലെ മുഖ്യവേഷം എന്നിവയാണ് മറ്റു പ്രധാനവേഷങ്ങൾ.
ഇൻഫർമേഷൻ കേരള മിഷൻ
അധിക വായനയ്ക്ക്
വർഗ്ഗം:കേരള സർക്കാറിന്റെ പദ്ധതികൾ
ഇയാൻ ഗ്ലെൻ
അഭിനയ ജീവിതം
ലഘുചിത്രം|Iain Glen as Ser Jorah Mormont on the set of Game of Thrones
ബാഹ്യ കണ്ണികൾ
വർഗ്ഗം:1961-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ആസ്ട്രിഡ് ഓഫ് സ്വീഡൻ
ലിയോപോൾഡ് മൂന്നാമൻ രാജാവിന്റെ ആദ്യ ഭാര്യയായ ബെൽജിയൻ രാജ്ഞിയായിരുന്നു ആസ്ട്രിഡ് ഓഫ് സ്വീഡൻ (17 നവംബർ 1905 - ഓഗസ്റ്റ് 29, 1935). ജന്മം കൊണ്ടും അവർ സ്വീഡനിലെ രാജകീയ ഭവനമായ ബെർണാഡോട്ടിലെ രാജകുമാരിയായിരുന്നു. രണ്ടുവർഷത്തിൽ താഴെ മാത്രം രാജ്ഞിയായിരുന്ന അവർ 29 ആം വയസ്സിൽ ഒരു വാഹനാപകടത്തിൽ മരിച്ചു. അവരുടെ ഏക മകൾ ജോസെഫിൻ-ഷാർലറ്റ് പിന്നീട് ലക്സംബർഗിലെ ഗ്രാൻഡ് ഡച്ചസ് ആയി. അവരുടെ രണ്ടു മക്കളും ബെൽജിയൻ രാജാവാകുകയും ചെയ്തു. അവരുടെ പേരക്കുട്ടികളിൽ ബെൽജിയം രാജാവ് ഫിലിപ്പ്, ലക്സംബർഗിലെ ഗ്രാൻഡ് ഡ്യൂക്ക് ഹെൻറി എന്നിവരും ഉൾപ്പെടുന്നു. നോർവേയിലെ ഹരാൾഡ് അഞ്ചാമൻ രാജാവിന്റെ അമ്മായി കൂടിയായിരുന്നു ആസ്ട്രിഡ്.
ആദ്യകാലജീവിതം
ആസ്ട്രിഡ് രാജകുമാരി 1905 നവംബർ 17 ന് സ്റ്റോക്ക്ഹോമിലെ ആർവ്ഫർസ്റ്റൻസ് പാലറ്റ്സിൽ വെസ്റ്റർഗോട്ട്ലാൻഡിലെ ഡ്യൂക്ക് കാൾ രാജകുമാരന്റെയും ഭാര്യ ഡെൻമാർക്കിലെ രാജകുമാരി ഇംഗെബർഗിന്റെ മൂന്നാമത്തെ കുട്ടിയും ഇളയമകളുമായി ജനിച്ചു. അവരുടെ പിതാവ് സ്വീഡനിലെയും നോർവേയിലെയും രാജാവ് ഓസ്കാർ രണ്ടാമന്റെ മൂന്നാമത്തെ മകനായിരുന്നു. അദ്ദേഹത്തിന്റെ ഭാര്യ നസ്സാവുവിലെ സോഫിയയായിരുന്നു. അവരുടെ അമ്മ ലൂയിസ് ഓഫ് സ്വീഡന്റെയും ഡെൻമാർക്കിലെ ഫ്രെഡറിക് എട്ടാമൻ രാജാവിന്റെയും മകളായിരുന്നു. ആസ്ട്രിഡിന്റെ പിതാവ് സ്വീഡനിലെ ഗുസ്താവ് അഞ്ചാമന്റെ ഇളയ സഹോദരനായിരുന്നു. അമ്മ ഡെൻമാർക്കിലെ ക്രിസ്റ്റ്യൻ X നോർവേയിലെ ഹാക്കോൺ ഏഴാമൻ എന്നിവരുടെ അനുജത്തിയായിരുന്നു.
ആസ്ട്രിഡിന് രണ്ട് മൂത്ത സഹോദരിമാർ ഉണ്ടായിരുന്നു. ഡെൻമാർക്കിലെ രാജകുമാരി മാർഗരേത്ത, നോർവേയിലെ കിരീടാവകാശിയായ മാർത്ത, ഒരു ഇളയ സഹോദരൻ പ്രിൻസ് കാൾ ബെർണാഡോട്ടെ (സ്വീഡനിലെ പ്രിൻസ് കാൾ, ഓസ്റ്റെർഗ്ലാന്റ് ഡ്യൂക്ക്).
ആസ്ട്രിഡ് തന്റെ കുട്ടിക്കാലത്തിന്റെ ഭൂരിഭാഗവും സെൻട്രൽ സ്റ്റോക്ക്ഹോമിലെ അർവ്ഫർസ്റ്റൻസ് കൊട്ടാരത്തിലും ഫ്രിഡെമിലെ കുടുംബത്തിന്റെ വേനൽക്കാല വസതിയിലും ചെലവഴിച്ചു. കർശനമായ വിദ്യാഭ്യാസത്തിലും ആഡംബരമില്ലാതെയും ആസ്ട്രിഡ് വളർന്നു. ഫ്രഞ്ച് ഭാഷയിൽ പാഠങ്ങൾ പഠിപ്പിക്കുന്ന സിന്റ് ബോട്ട്വിഡ് ബോർഡിംഗ് സ്കൂളിൽ ആസ്ട്രിഡ് വിദ്യാഭ്യാസം നടത്തി. തുടർന്ന് അക്കേർസ്ട്രോം-സോഡർസ്ട്രോം ഫിനിഷിംഗ് സ്‌കൂളിൽ ചേർന്നു. തയ്യൽ, പിയാനോ, ബാലെ, ശിശു സംരക്ഷണം എന്നിവ പഠിച്ചു.
അക്കാലത്തെ പല രാജകുമാരിമാരെയും പോലെ, ജീവകാരുണ്യ പ്രവർത്തനങ്ങൾക്കായി നീക്കിവച്ച ജീവിതത്തിനുള്ള തയ്യാറെടുപ്പിനായി പൊതുസേവന പ്രവർത്തനങ്ങൾ ഏറ്റെടുക്കാൻ ആസ്ട്രിഡ് പ്രോത്സാഹിച്ചു. ശിശുക്കളെ പരിചരിക്കുന്ന ഒരു സ്റ്റോക്ക്ഹോം അനാഥാലയത്തിൽ അവർ കുറച്ചു കാലം ജോലി ചെയ്തു.
നീന്തൽ, സ്കീയിംഗ്, ക്ലൈംബിംഗ്, കുതിരസവാരി, ഗോൾഫ് എന്നിവപോലുള്ള ഔട്ട്‌ഡോർ, സ്‌പോർട്‌സ് എന്നിവ ആസ്ട്രിഡ് ആസ്വദിച്ചു. അവരും സഹോദരിമാരും ഇടയ്ക്കിടെ സ്റ്റോക്ക്ഹോമിലെ തെരുവുകളിൽ ഷോപ്പിംഗ് നടത്താറുണ്ടായിരുന്നു.
വിവാഹനിശ്ചയവും വിവാഹവും
യോഗ്യയായ ഒരു രാജകുമാരിയെന്ന നിലയിൽ, യുണൈറ്റഡ് കിംഗ്ഡത്തിലെ ഭാവി എഡ്വേർഡ് എട്ടാമൻ, നോർവേയിലെ ഭാവി ഒലവ് അഞ്ചാമൻ എന്നിവരുൾപ്പെടെ നിരവധി രാജകുമാരന്മാർക്ക് സാധ്യതയുള്ള വധുവായി ആസ്ട്രിഡിനെ പരാമർശിച്ചു. ആസ്ട്രിഡിന്റെ വിജയകരമായ വിവാഹാർത്ഥി ബെൽജിയത്തിലെ പ്രിൻസ് ലിയോപോൾഡ്, ഡ്യൂക്ക് ഓഫ് ബ്രബാന്റായിരുന്നു.
1926 സെപ്റ്റംബറിൽ അവരുടെ വിവാഹനിശ്ചയം പ്രഖ്യാപിച്ചു. ആൽബർട്ട് ഒന്നാമൻ രാജാവും ബെൽജിയം രാജ്ഞി എലിസബത്തും ബ്രസ്സൽസിലെ രാജകൊട്ടാരത്തിലേക്ക് പത്രക്കാരെ ക്ഷണിച്ചു. "രാജ്ഞിയും ഞാനും," ബ്രബാന്റ് ഡ്യൂക്ക് ലിയോപോൾഡ് രാജകുമാരനും സ്വീഡനിലെ രാജകുമാരി ആസ്ട്രിഡും തമ്മിലുള്ള ആസന്നമായ വിവാഹം നിങ്ങളെ അറിയിക്കാൻ ആഗ്രഹിക്കുന്നു. ആൽബർട്ട് പ്രഖ്യാപിച്ചു. രാജകുമാരി ഞങ്ങളുടെ മകന് സന്തോഷവും സുഖാനുഭവവും നൽകുമെന്ന് ഞങ്ങൾക്ക് ബോധ്യമുണ്ട്. ലിയോപോൾഡും ആസ്ട്രിഡും ഭരണകൂടത്തിന്റെ സമ്മർദ്ദങ്ങളോ കാരണങ്ങളോ ഇല്ലാതെ ജീവിതത്തിൽ ചേരാൻ തീരുമാനിച്ചു.
നാഗത്താൻപാമ്പ്
പറക്കും അണ്ണാനെപ്പോലെ പറക്കുന്ന ഒരിനം പാമ്പാണ് നാഗത്താൻ പാമ്പ്. പറക്കും പാമ്പ് എന്നും അറിയപ്പെടുന്നു. പൊന്നിന്റെ നിറവും ചുവപ്പും കറുപ്പും വരകളും കുറികളുമൊക്കെ ശരീരത്തുലുള്ള ഒരു പാമ്പാണിത്. മരംകയറി പാമ്പുകളായ ഇവ മുകളിൽനിന്ന് താഴേയ്ക്ക് തെന്നി പറന്നിറങ്ങാറുണ്ട്. പ്രധാനമായും സഹ്യപർവ്വതനിരകളിലെ കാടുകളിലാണ് ഇവയെ കാണപ്പെടുന്നത്. പല്ലികളും ഓന്തുകളുമാണ് പ്രധാന ഭക്ഷണം. ശരാശരി ഒന്നര മീറ്ററോളം നീളമുള്ള ഇവയ്ക്ക് അലങ്കാരപ്പാമ്പ് എന്നൊരു പേര് കൂടിയുണ്ട്. പറക്കാൻ കഴിവുണ്ട് എന്നതുകൊണ്ട് ഈ പാമ്പിന് ചിലർ ദിവ്യത്വം കല്പ്പിക്കാറുണ്ട്.
നാഗത്താൻ പാമ്പുകളുടെ ഇളം പച്ചനിറമുള്ള ഉപരിഭാഗത്ത് വിലങ്ങനെ കൃത്യമായി ഇടവിട്ടുള്ള കറുപ്പുവരകളുണ്ട്. വരകളുടെ സ്ഥാനത്തുള്ള ചെതുമ്പലുകളുടെ അരികുകൾ കറുത്തിരിക്കും. അടുത്തടുത്തുള്ള ചെതുമ്പലുകളുടെ കറുത്ത അരികുകൾ തുടർച്ചയായ ഒരു വരപോലെ തോന്നിക്കുന്നു. ചില പാമ്പുകൾക്ക് മുതുകിലെ നടുവരിയിലുള്ള ചെതുമ്പലുകളിൽ മഞ്ഞനിറത്തിലുള്ള പുള്ളികൾ കാണപ്പെടാറുണ്ട്. മരം കയറാൻ ഉപകരിക്കത്തക്കവിധം വയറിന്റെ അരികു മടങ്ങിയാണിരിക്കുന്നത്. പാർശ്വഭാഗങ്ങളിലുള്ള ചെതുമ്പലുകൾക്ക് ഓരോ കറുത്ത പുള്ളിയും ചെറിയ വരമ്പും ഉണ്ട്. കറുപ്പുനിറമുള്ള തലയിൽ വിലങ്ങനെ മഞ്ഞയോ പച്ചയോ വരകളും അങ്ങിങ്ങായി പുള്ളികളുമുണ്ട്. വാലിന്റെ അടിയിലെ ചെതുമ്പലുകൾക്ക് കറുത്ത മധ്യരേഖയോ പുള്ളികളോ ഉണ്ടായിരിക്കും. വായിൽ 20-22 പല്ലുകളുണ്ട്. വിഷമുണ്ടെങ്കിലും പൊതുവേ മനുഷ്യർക്ക് ഹാനികരമല്ല.
തവളകൾ, പല്ലികൾ, ഓന്തുകൾ, ചെറുപക്ഷികൾ, അവയുടെ മുട്ടകൾ, പ്രാണികൾ തുടങ്ങിയവയാണ് നാഗത്താൻ പാമ്പുകളുടെ ഭക്ഷണം. ഇരയെ ജീവനോടെ വിഴുങ്ങുകയാണ് ഇവയുടെ പതിവ്. ഫെബ്രുവരി-മാർച്ച് മാസങ്ങളാണ് പ്രജനനകാലം. പെൺപാമ്പ് 6 മുതൽ 12 വരെ മുട്ടകൾ ഇടുന്നു.
അവലംബം
വർഗ്ഗം:വിഷമില്ലാത്ത പാമ്പുകൾ വർഗ്ഗം:തെക്കു കിഴക്കൻ ഏഷ്യയിലെ ഉരഗങ്ങൾ വർഗ്ഗം:ബംഗ്ലാദേശിലെ ഉരഗങ്ങൾ വർഗ്ഗം:മലേഷ്യയിലെ ഉരഗങ്ങൾ വർഗ്ഗം:ബർമ്മയിലെ ഉരഗങ്ങൾ വർഗ്ഗം:കംബോഡിയയിലെ ഉരഗങ്ങൾ വർഗ്ഗം:ചൈനയിലെ ഉരഗങ്ങൾ വർഗ്ഗം:ഇന്ത്യയിലെ ഉരഗങ്ങൾ വർഗ്ഗം:വിയറ്റ്നാമിലെ ഉരഗങ്ങൾ വർഗ്ഗം:നേപ്പാളിലെ ഉരഗങ്ങൾ വർഗ്ഗം:ഫിലിപ്പീൻസിലെ ഉരഗങ്ങൾ വർഗ്ഗം:ശ്രീലങ്കയിലെ ഉരഗങ്ങൾ വർഗ്ഗം:തായ്‌ലാന്റിലെ ഉരഗങ്ങൾ വർഗ്ഗം:തെന്നിനീങ്ങുന്ന ജന്തുക്കൾ
റീഡിംഗ്, ബെർക്‌ഷയർ
റീഡിംഗ് ഇംഗ്ലണ്ടിലെ ഒരു വലിയപട്ടണമാണ്. തേംസ് താഴ്വരയിലെ നദീസംഗമത്തിൽ തേംസ് നദിയും കെന്നറ്റ് നദിയും ഇവിടെ വെച്ചാണ് ഒന്നിക്കുന്നത്.
റീഡിംഗ് എട്ടാം നൂറ്റാണ്ടിൽ നിന്നുള്ളതാണ്. മധ്യകാലഘട്ടത്തിലെ ഒരു പ്രധാന വ്യാപാര, സഭാ കേന്ദ്രമായിരുന്നു ഇത്. പന്ത്രണ്ടാം നൂറ്റാണ്ടിലെ ആബി ഗേറ്റ്‌വേയും പുരാതന അവശിഷ്ടങ്ങളും അവശേഷിക്കുന്ന മധ്യകാല ഇംഗ്ലണ്ടിലെ ഏറ്റവും വലിയതും സമ്പന്നവുമായ മഠങ്ങളിലൊന്നായ റീഡിംഗ് ആബിയുടെ ഇടമായ മധ്യകാലഘട്ടത്തിലെ ഒരു പ്രധാന വ്യാപാര, സഭാ കേന്ദ്രമായിരുന്നു ഇത്. 1525 ആയപ്പോഴേക്കും റീഡിംഗ് ബെർക്ക്‌ഷെയറിലെ ഏറ്റവും വലിയ പട്ടണമായിരുന്നു. നികുതി നൽകാവുന്ന സ്വത്തിന് ഇംഗ്ലണ്ടിലെ പത്താമത്തേ പട്ടണവുമായിരുന്നു. ഇംഗ്ലീഷ് ആഭ്യന്തരയുദ്ധം നഗരത്തെ സാരമായി ബാധിച്ചു. വലിയ ഉപരോധവും വ്യാപാരനഷ്ടവും ഉണ്ടായി. എന്നാൽ 1688 ലെ വിപ്ലവത്തിൽ ഒരു പ്രധാന പങ്ക് വഹിച്ചു. അതിന്റെ തെരുവുകളിൽ സൈനിക നടപടി മാത്രമാണ് നടന്നത്. പതിനെട്ടാം നൂറ്റാണ്ടിൽ പട്ടണത്തിൽ ഒരു പ്രധാന ഇരുമ്പുപണി ആരംഭിച്ചു. റീഡിംഗ് മദ്യനിർമ്മാണ വ്യാപാരത്തിന്റെ വളർച്ചയിൽ പ്രശസ്തമായിരുന്നു. പത്തൊൻപതാം നൂറ്റാണ്ടിൽ ഗ്രേറ്റ് വെസ്റ്റേൺ റെയിൽ‌വേയുടെ വരവും പട്ടണത്തിന്റെ മദ്യനിർമ്മാണം, ബേക്കിംഗ്, വിത്ത് വളർത്തുന്ന ബിസിനസുകാരുടെ വികസനത്തിനും കാരണമായി. നഗരം ഒരു ഉൽ‌പാദന കേന്ദ്രമായി അതിവേഗം വളർന്നു.
റീഡിംഗ് ഒരു പ്രധാന വാണിജ്യ കേന്ദ്രമാണ്. പ്രത്യേകിച്ചും വിവരസാങ്കേതികവിദ്യയ്ക്കും ഇൻഷുറൻസിനും. ഇത് ഒരു പ്രാദേശിക റീട്ടെയിൽ കേന്ദ്രം കൂടിയാണ്. തേംസ് താഴ്‌വരയുടെ വലിയൊരു പ്രദേശത്ത് ഇത് പ്രവർത്തിക്കുന്നു. കൂടാതെ റീഡിംഗ് സർവകലാശാലയുടെ ആസ്ഥാനവുമാണ്. എല്ലാ വർഷവും ഇത് ഇംഗ്ലണ്ടിലെ ഏറ്റവും വലിയ സംഗീതമേളകളിലൊന്നായ റീഡിംഗ് ഉത്സവത്തിന് ആതിഥേയത്വം വഹിക്കുന്നു. സ്പോർട്സ് ടീമുകളിൽ റീഡിംഗ് ഫുട്ബോൾ ക്ലബ്, റീഡിംഗ് ഹോക്കി ക്ലബ് എന്നിവ ഉൾപ്പെടുന്നു. കൂടാതെ പ്രതിവർഷം 15,000 റണ്ണേഴ്സ് റീഡിംഗ് ഹാഫ് മാരത്തണിൽ മത്സരിക്കുന്നു.
അവലംബം
വർഗ്ഗം:ഇംഗ്ലണ്ടിലെ നഗരങ്ങൾ
പട്ടാഭിഷേകം
അനിൽ ബാബുവിന്റെ സംവിധാനത്തിൽ ജയറാം, ജഗതി ശ്രീകുമാർ, ഹരിശ്രീ അശോകൻ, മോഹിനി എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പുറത്തിറങ്ങിയ ഒരു മലയാളചലച്ചിത്രമാണ് പട്ടാഭിഷേകം. പ്രാർത്ഥന ഫിലിംസിന്റെ ബാനറിൽ ആർ. ബാലചന്ദ്രൻ, കെ.ബി. രാജു എന്നിവർ നിർമ്മിച്ച ഈ ചിത്രം അമ്മ ആർട്സ്, സാഗർ മൂവീസ്, രാജശ്രീ ഫിലിംസ് എന്നിവർ ചേർന്ന് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് രാജൻ കിരിയത്ത് ആണ്.
സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതം പകർന്നത് ബേണി ഇഗ്നേഷ്യസ് ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ
തിരനോട്ടം
1947 മൂതൽ 2007 വരെയുള്ള കാലഘട്ടത്തെ അടയാളപ്പെടുത്തുന്ന മലയാള നാടകങ്ങളുടെ സമാഹാരമാണു് തിരനോട്ടം. നാഷണൽ ബുക്കു് ട്രസ്റ്റ് ഓഫ് ഇന്ത്യ പുറത്തിറക്കിയ പുസ്തകം വയലാ വാസുദേവൻപിള്ളയാണു് സമാഹരിച്ചതു്.
അവലംബം
വർഗ്ഗം:ഗ്രന്ഥങ്ങൾ വർഗ്ഗം:നാടകകൃതികൾ
തുലാവർഷം
കേരളത്തിൽ കൊല്ലവർഷത്തിലെ തുലാമാസം മുതൽ ലഭിക്കുന്ന മഴയാണ്‌ തുലാവർഷം. വടക്ക് കിഴക്കൻ മൺസൂൺ കാറ്റിലൂടെയാണു തുലാവർഷം പെയ്യുന്നത്. സാധാരണ ഉച്ചക്കു ശേഷം പെയ്യുന്ന തുലാവർഷം ഇടിവെട്ടും മിന്നലും ഉള്ളതായിരിക്കും.ചിലപ്പോൾ തുലാവർഷം ഡിസംബർ വരെ നീണ്ടുനിൽക്കും. പശ്ചിമഘട്ടത്തിലെ പാലക്കാടുചുരം വഴിയും ഉയരം കുറഞ്ഞ മറ്റ് പ്രദേശങ്ങളും മറികടന്നുമാണ് വടക്ക് കിഴക്കൻ മൺസൂൺ കേരളത്തിൽ പ്രവേശിച്ച് മഴ പെയ്യിക്കുന്നത്. സംസ്ഥാനത്തിലെ രണ്ടാം മഴക്കാലമാണ് തുലാവർഷം. ഈ കാലയളവിൽ തമിഴ്നാട്ടിൽ വാർഷിക വർഷപാതത്തിന്റെ 40% -ഉം, കേരളത്തിൽ 16%-ഉം മഴ ലഭിക്കുന്നു. സംസ്ഥാനത്തിന്റെ വടക്കൻ ഭാഗങ്ങളെ അപേക്ഷിച്ച് തെക്കൻ ഭാഗങ്ങളിലാണ് തുലാവർഷത്തിൽ കൂടുതൽ മഴ ലഭിക്കുന്നത്. കേരളത്തിന്റെ വടക്കോട്ടു നീങ്ങുന്തോറും മഴയുടെ അളവ് ക്രമേണ കുറഞ്ഞുവരുന്നു. സാധാരണ ഒഗസ്റ്റിൽ 301.7 മില്ലീമീറ്റർ മഴയും നവംബറിൽ 184.6 മില്ലീമീറ്റർ മഴയുമാണ്‌ തുലാവർഷത്തിന്റെ ശരാശരി തോത്. നേര്യമംഗലത്തിനു വടക്കു മുതൽ പുനലൂരിനു തെക്കു വരെയുള്ള സ്ഥലങ്ങളിൽ 70 സെന്റീമീറ്ററിൽ കൂടുതൽ മഴ ലഭിക്കുമ്പോൾ മലപ്പുറത്തിനു കിഴക്കും മധ്യമേഖലയുടെ കിഴക്കും ഭാഗങ്ങളിൽ പൊതുവേ 60 സെന്റീമീറ്ററിൽ കൂടുതൽ മഴ ലഭിക്കാറുണ്ട്. ഒക്ടോബറിലാണ് ഏറ്റവും കൂടുതൽ മഴ ലഭിക്കുന്നത്. (നേര്യമംഗലം 104 സെ.മീ.) തുലാവർഷത്തോടനുബന്ധിച്ച് ഇടിമിന്നൽ സാധാരണമാണ്.
വർഗ്ഗം:കേരളത്തിന്റെ കാലാവസ്ഥ
വൃത്തസ്തംഭം
ഒരു ജ്യാമിതീയരൂപമാണ് വൃത്തസ്തംഭം (ഇംഗ്ലീഷ്: Cylinder, സിലിണ്ടർ). മൂന്ന് മുഖങ്ങളാണ് വൃത്തസ്തംഭത്തിന് ഉള്ളത്.
വൃത്തസ്തംഭത്തിന്റെ ആരം r ഉം ഉന്നതി (ഉയരം/നീളം) h ഉം ആയാൽ അതിന്റെ
മിർ സ്പേസ് സ്റ്റേഷൻ
വയലറ്റ് റസേക് പനാ എഴുതി, കെ പാപ്പൂട്ടി പരിഭാഷപ്പെടുത്തിയ നെഹ്രു ബാൽ പുസ്തകാലയ പുറത്തിറക്കിയ പുസ്തകമാണു് മിർ സ്പേസ് സ്റ്റേഷൻ
വർഗ്ഗം:ഗ്രന്ഥങ്ങൾ
പുലിവാൽ കല്ല്യാണം
ഷാഫി സംവിധാനം ചെയ്ത് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് പുലിവാൽ കല്ല്യാണം. ജയസൂര്യ, കാവ്യ മാധവൻ, ലാൽ, ഹരിശ്രീ അശോകൻ, സലീം കുമാർ എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. ഉദയകൃഷ്ണ, സിബി കെ. തോമസ് എന്നിവർ ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷാഫി സംവിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
സമചതുരക്കട്ട
സമചതുരാകൃതിയുള്ള ആറ് മുഖങ്ങളോടുകൂടിയ ഒരു ഘനരൂപമാണ് സമചതുരക്കട്ട അഥവാ ക്യൂബ്.
സൂത്രവാക്യങ്ങൾ
ക്യൂബിന്റെ ഒരു വശത്തിന്റെ നീളം a ആയാൽ,
പ്ലേഗ്
ഒരു ജന്തുജന്യ രോഗമാണ്(Zoonoses) പ്ലേഗ്. യെഴ്സീനിയ പെസ്ടിസ് (Yersenia pestis ) എന്ന ബാക്ടീരിയ, എലി, എലിച്ചെള്ള് എന്നിവയാണ് മാരകമായ ഈ പകർച്ച രോഗത്തിന് കാരണക്കാർ. ഈ ബാക്ടീരിയ മുഖ്യമായും എലിച്ചെള്ളിലും, തുടർന്ന്  എലിയിലും,മനുഷ്യരിലും പ്ലേഗ്  ഉണ്ടാക്കുന്നു. .ഫ്രാൻസിലെ അലെക്സാണ്ടെർ യെര്സിൻ (Alexandre Yersin ), ജപ്പാനിലെ ഷിബസബുരോ കിടസാടോ (Shibasaburo Kitasato)  എന്നിവർ 1894 ൽ  ഹോങ്കോങ്ങിൽ വച്ചാണ് ഈ ബാക്ടീരിയയെ തിരിച്ചറിഞ്ഞത്. എലിച്ചെള്ള് ആണ് രോഗവാഹക കീടം (Vector ), എന്ന് 1898 ല് കണ്ടെത്തിയത് ഫ്രഞ്ച് ശാസ്ത്രജ്ഞൻ ആയ  പൌൾ-ലൌഇസ്  സൈമോണ്ട് (Paul-Louis Simond ) ആയിരുന്നു.
പ്ലേഗിന്റെ ചരിത്രം
രേഖപ്പെടുത്തപ്പെട്ട ചരിത്രത്തിൽ തന്നെ പ്ലേഗ് മൂന്നു പ്രാവശ്യം പടർന്നു പിടിച്ചിട്ടുണ്ട്.
ജസ്റ്റെനിയൻ (Justinian) പ്ലേഗ് എന്നറിയപ്പെടുന്ന - ക്രിസ്തബ്ദതിന്റെ തുടക്കത്തിൽ അനേകായിരങ്ങളെ കൊന്നൊടുക്കിക്കൊണ്ട് 0542-ൽ തുടങ്ങിയ വൻ മഹാമാരി (great pandemic) - 100 ദശലക്ഷം പേരെയും, 1346-ൽ ആരംഭിച്ച്‌, മൂന്നു ശതാബ്ദം നീണ്ടു നിന്ന മഹാമാരി 25 ദശലക്ഷം പേരെയും വക വരുത്തി. മൂന്നാമത്തേത് 1894-ഇൽ ആരംഭിച്ച് 1930 വരെ നീണ്ടു നിന്നു. 1950-ഇൽ 40,484 മരണങ്ങൾ ഉണ്ടായപ്പോൾ 1984-ഇൽ 3,037 മരണങ്ങളായി കുറഞ്ഞു. 2001-ൽ 175 മരണങ്ങൾ മാത്രമേ ഉണ്ടായുള്ളൂ.
ചരിത്രാതീത കാലങ്ങളെക്കുറിച്ചുള്ള സൂചകങ്ങളായി പരിഗണിക്കുന്ന മതഗ്രന്ഥങ്ങളിലും ഇതിനെക്കുറിച്ചുള്ള പരാമർശങ്ങൾ വരുന്നു. പ്ലേഗ് എന്ന പകർച്ചവ്യാധിയെക്കുറിച്ച് വേദപുസ്തകത്തിൽ പരാമർശിച്ചിട്ടുണ്ട്. ചത്ത എലികളെ കണ്ടാൽ ഉടൻ തന്നെ താമസ സ്ഥലം ഉപേക്ഷിക്കണം എന്ന് ഭാഗവതത്തിൽ ഉപദേശിക്കുന്നതും ഇതിനോടനുബന്ധിച്ചായിട്ടാണ് കരുതപ്പെടുന്നത്.
ദക്ഷിണ കിഴക്കൻ ഏഷ്യൻ രാജ്യങ്ങളിൽ
ദക്ഷിണ കിഴക്കൻ ഏഷ്യൻ രാജ്യങ്ങളിൽ, പ്ലേഗിന്റെ  പ്രകൃതിജന്യ  ഉറവിടമായ എലികൾ,  സ്രാങ്ക് തുടങ്ങി  കരണ്ട് തിന്നുന്ന പല വന്യ ജീവികളിലും    ഈ രോഗം ഇപ്പോഴും നിലനിൽക്കുന്നുണ്ട്. കരണ്ട് തിന്നുന്ന വന്യ ജീവി ആയ ടാട്ടെര ഇൻഡിക (Tatera indica ) ആണ് ഇന്ത്യയിൽ ഈ രോഗത്തിന്റെ സംഭരണികൾ. ( Reservoir of infection  ). അതിനാൽ പ്ലേഗ് നിരീക്ഷണ നിയന്ത്രണ നടപടികളിൽ അലംഭാവം പാടില്ല. അവസാനത്തെ പ്ലേഗ് ശ്രീലങ്കയിൽ 1938 ലും, തായിലണ്ടിൽ 1952 ലും, നേപ്പാളിൽ 1968 ലും  റിപ്പോർട്ട് ചെയ്യപ്പെട്ടു. ഇന്ത്യയിൽ 2002 ലും.
പ്ലേഗിന്റെ തിരിച്ചുവരവ്
വളരെ വർഷത്തെ നിശ്ശബ്ദതയ്ക്ക് ശേഷം, 1994  സെപ്തംബറിൽ   ഗുജറാത്തിലെ തീരദേശ പട്ടണമായ സൂററ്റിൽ  പ്ലേഗ് പൊട്ടിപ്പടരുകയുണ്ടായി. ദൽഹി ,മുംബൈ, കൽക്കട്ട തുടങ്ങിയ സ്ഥലങ്ങളിൽ നിന്നും 4780 കേസ്സുകൾ റിപ്പോർട്ട് ചെയ്തതിൽ , 167  കേസ്സുകൾ സ്ഥിരീകരിക്കപ്പെടുകയും 57  മരണങ്ങളും ഉണ്ടായി. ഇന്ത്യൻ ആരോഗ്യ മന്ത്രാലയം അവസാനമായി റിപ്പോർട്ട്‌ ചെയ്ത 16 കേസുകളും 4  മരണങ്ങളും , ഹിമാചൽ പ്രദേശിലെ സിംല ജില്ലയിൽപ്പെട്ട ഹാറ്റ് കൊടി (Hat Koti ) ഗ്രാമത്തിൽ നിന്നും 19  ഫെബ്രുവരി  2002 ല് ആയിരുന്നു.
യെഴ്സീനിയ പെസ്ടിസ് (Yersenia pestis ) ബാക്ടീരിയ
ചലന ശേഷി ഇല്ലാത്ത ,ഗ്രാം പോസിറ്റിവ് ,കൊക്കോ ആകൃതിയിലുള്ള എന്റെറോ  ബാക്ടീരിയ, യെഴ്സീനിയ പെസ്ടിസ് ആണ് ബുബോനിക് (Bubonic ), പ്നയൂമോനിക് (Pneumonic ),സെപ്ടിസീമിക് (Septicemic  ) എന്നീ  മൂന്നു തരത്തിലുള്ള  പ്ലേഗ്  ഉണ്ടാക്കുന്നത്‌.
പ്ലേഗ് പകരുന്ന വിധം
പ്ലേഗ് ബാധിച്ച എലിച്ചെള്ള് ‌ (Rat flea)  കടിക്കുകയോ, രോഗിയുമായുള്ള സമ്പർക്കം കൊണ്ടോ ,അപൂർവമായി ശ്വസിക്കുന്നതിലൂടെയോ, രോഗബാധയുള്ള സാധനങ്ങൾ ഉള്ളിൽ ചെന്നോ ആണ് മനുഷ്യർക്കും ചെറു മൃഗങ്ങൾക്കും ഇടയിൽ ഈ രോഗം പകരുന്നത്. ഒരു സ്ഥലത്ത് പ്ലേഗ് ബാധ ഉണ്ടായാൽ ആദ്യം ചത്ത്‌ വീഴുന്നത് എലികളായിരിക്കും. ചത്ത എലികളെ ഉപേക്ഷിച്ച്, എലിച്ചെള്ളുകൾ രക്തം കുടിക്കാനായി മനുഷ്യരെ കടിക്കും. ഒരേ സമയം അനേകർക്ക്‌ രോഗബാധ ഉണ്ടാകും. വളരെ ഗുരുതരം ആയേക്കാവുന്ന ഈ രോഗം തക്ക സമയത്ത് ചികിത്സിച്ചില്ലെങ്കിൽ  മരണം സംഭവിക്കാം. ചികിത്സിച്ചില്ലെങ്കിൽ രോഗ മരണ നിരക്ക് (case fatality  rate ) മുപ്പതു മുതൽ അറുപതു ശതമാനം ആണ്.
രോഗ ലക്ഷണങ്ങൾ
രോഗാണു സംക്രമണം മുതൽ രോഗലക്ഷണം പ്രത്യക്ഷപ്പെടുന്നതിനു (incubation period ) ദിവസം ഇടവേള ഉണ്ട്. ഫ്ലൂ ബാധ പോലെ പെട്ടെന്ന് വലിയ പനി,  കുളിര്, തലവേദന, ശരീരവേദന , ക്ഷീണം, ഓക്കാനം , ഛർദ്ദി എന്നിവയാണ് പ്രാരംഭ ലക്ഷണങ്ങൾ. തുടർന്ന്, രോഗാണു ശരീരത്തിൽ പ്രവേശിച്ച രീതി അനുസരിച്ച്   ബുബോനിക് ,പ്നയൂമോനിക്,  സെപ്ടിസീമിക് എന്നീ  മൂന്നു തരത്തിലുള്ള  പ്ലേഗ് രോഗ ബാധയിൽ എതെങ്കിലും   ഒന്നായി രോഗം  സ്ഥിരപ്പെടും. എലിച്ചെള്ള്‌ മുഖാന്തരമുണ്ടാകുന്ന ബൂബോനിക് പ്ലേഗ്, കാലാന്തരത്തിൽ പ്നയൂമോനിക്,  സെപ്ടിസീമിക് എന്നീ   ഇനം പ്ലേഗ് ആയി മാറിയേക്കാം. ഇവ രണ്ടും പകർത്തുന്നത് എലി ചെള്ളുകൾ അല്ല.
പ്ലേഗ് നിയന്ത്രണം
പ്ലേഗ് നിയന്ത്രിക്കുവാൻ  എലികളെയും, എലി ചെള്ളിനെയും  ഒരുമിച്ചു നശിപ്പിക്കണം. . ഹൈഡ്രജൻ സയനൈഡ് (Hydrogen  cyanide ) ഉപയോഗിച്ചുള്ള   പുകക്കൽ (fumigation ) ആണ് ഏറ്റവും നല്ലത്. പ്ലേഗ് ബാധ ഉള്ളപ്പോൾ എലിവിഷം വച്ച് എലികളെ മാത്രം കൊല്ലുന്നതു അപകടമാണ്.
അവലംബം
വർഗ്ഗം:സാംക്രമികരോഗങ്ങൾ
തിരുനല്ലൂർ
ചേർത്തല താലൂക്കിലെ ഒരു ഗ്രാമമാണ് തിരുനല്ലൂർ. ചേർത്തല നഗരത്തിൽ നിന്നും ഏകദേശം നാല് കിലോമീറ്റർ വടക്കുമാറി ചേർത്തല - അരൂക്കുറ്റി റോഡിനിരുവശവുമായി ഈ പ്രദേശം സ്ഥിതി ചെയ്യുന്നു. ചേർത്തലയിലെ തൈക്കാട്ടുശ്ശേരി ബ്ലോക്ക് പഞ്ചായത്തിലെ ചേന്നം പള്ളിപ്പുറം ഗ്രാമപഞ്ചായത്തിൽ ഉൾപ്പെടുന്ന പ്രദേശമാണിത്. തെക്കു ചെങ്ങണ്ടയും വടക്കു ഒറ്റപ്പുന്ന എന്നീ പ്രദേശങ്ങളും പടിഞ്ഞാറുവശം വയലാർ കായലും കിഴക്കുവശം വേമ്പനാടുകായലും അതിരിടുന്ന പ്രദേശമാണിത്.
പി. കശ്യപ്
ഒരു ഇന്ത്യൻ ബാഡ്മിന്റൺ കളിക്കാരനാണ് '''പി. കശ്യപ്'''. ഒളിമ്പിക്സ് ബാഡ്മിന്റൻ ക്വാർട്ടറിൽ എത്തുന്ന ആദ്യ ഇന്ത്യൻ പുരുഷതാരമാണ് കശ്യപ്. ഈ നേട്ടം കശ്യപിനെ 2012ലെ അർജുന അവാർഡിന് അർഹനാക്കി.
മത്സരങ്ങൾ
2012
2013
അവലംബം
വർഗ്ഗം:ഇന്ത്യൻ ബാഡ്മിന്റൻ കളിക്കാർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:1986-ൽ ജനിച്ചവർ
ഡിസംബർ 22
ഗ്രിഗോറിയൻ കലണ്ടർ പ്രകാരം ഡിസംബർ 22 വർഷത്തിലെ 356 (അധിവർഷത്തിൽ 357)-ാം ദിനമാണ്.
ചരമവാർഷികങ്ങൾ
വർഗ്ഗം:ഡിസംബർ 22
ശക്ത ന്യൂക്ലിയാർ പ്രവർത്തനം
പ്രകൃതിയിലെ ഏറ്റവും ശക്തമായ അടിസ്ഥാനബലമാണ് ശക്ത ന്യൂക്ലിയാർ പ്രവർത്തനം. അതിശക്തബലം എന്നും ഇതിനെ വിളിക്കാറുണ്ട്. ഈ ബലം ഹ്രസ്വപരിധിക്കുള്ളിൽ മാത്രം പ്രവർത്തിക്കുന്നു. 10-15 മീറ്റർ അടുത്തായി രണ്ട് വസ്തുക്കൾ ഇരുന്നാൽ അവയ്ക്കിടയിൽ സംജാതമാകുന്ന ബലമാണിത്. ഗുരുത്വബലത്തേക്കാൾ 1038 മടങ്ങ് ശക്തമാണ് അതിശക്തബലം. ഗ്ലുവോണുകളാണ് ബലത്തിന് ആധാരമായ കണികകളായി ഇവിടെ വർത്തിക്കുന്നത്. ഒരേ ചാർജ്ജുള്ള പ്രോട്ടോണുകളെ വൈദ്യുതവികർഷണബലത്തെ അതിജീവിച്ച് അണുകേന്ദ്രത്തിൽ ഒരുമിച്ച് നിർത്താൻ സഹായിക്കുന്നത് ഈ അതിശക്തബലമാണ്.
വർഗ്ഗം:അടിസ്ഥാനബലങ്ങൾ
കരിങ്കൊച്ച
ഏഷ്യയിൽ ഇന്ത്യയിലും പാകിസ്താനിലും ശ്രീലങ്കയിലും ഇന്ത്യോനേഷ്യയിലും ചൈനയിലും കൂടാതെ ഓസ്ട്രേലിയയിലും കണ്ടുവരുന്ന ഒരു പക്ഷിയാണ് കരിങ്കൊച്ച   (Black Bittern). കൈതകൊക്ക് എന്നും ഇവ അറിയപ്പെടുന്നുണ്ട്. നാണം കുണുങ്ങികളായ കരിങ്കൊച്ചകളെ കണ്ടുപിടിയ്ക്കാൻ വലിയ പ്രയാസമാണ്. വിളവും പാകമായ നെൽപാടങ്ങളിലും കണ്ടൽ കാടുകളിലും കൈതക്കൂട്ടങ്ങളുമാണ് ഇവയെ കാണുക. മഴക്കാലത്താണ് കരിങ്കൊച്ചകളെ കൂടുതൽ കാണാനാകുക. പേര് സൂചിപ്പിക്കുംപോലെ കറുത്ത നിറമുള്ള പക്ഷികളാണിവ. കഴുത്തിലും തൊണ്ടയിലുമായി മഞ്ഞ നിറത്തിലുള്ള അടയാളങ്ങൾ ഇവയെ തിരിച്ചറിയാൻ സഹായിക്കുന്നു. മഴക്കാലത്താണ് കൂടുകെട്ടുന്നത്. മൂന്നുനാല് മുട്ടകൾ വരെ ഒരു സീസണിൽ ഇടും.
രൂപ വിവരണം
മുകൾഭാഗം ചാരനിറമോ കറുപ്പു നിറമോ ആണ്.കഴുത്തിന്റെ വശങ്ങളിൽ മഞ്ഞവരകൾ. അടിവശം ചാരനിറം. കവിളിലും കഴുത്തിലും തവിട്ടു നിറത്തിലുള്ള കുത്തുകൾ.
ഭക്ഷണം
മത്സ്യം, തവള, കീടങ്ങൾ.
കൂടുകെട്ടൽ
ജൂൺ മുതൽ സെപ്തംബർ വരെ
ചിത്രശാല
വർഗ്ഗം:കേരളത്തിലെ പക്ഷികൾ വർഗ്ഗം:മുണ്ടികൾ
കേരളാ പാഠ്യപദ്ധതി ചട്ടക്കൂട് - 2007
2005 ൽ രൂപീകരിക്കപ്പെട്ട ദേശീയ പാഠ്യപദ്ധതി രൂപരേഖയുടെ ( NCF - 2005) ചുവടുപിടിച്ച് 2007 -ൽ തയ്യാറാക്കിയ കേരള പാഠ്യപദ്ധതിയാണ് ( KCF - 2007) കേരളാ പാഠ്യപദ്ധതി ചട്ടക്കൂട് - 2007 എന്നറിയപ്പെടുന്നത്. 1996 - 97 കാലഘടത്തിൽ തുടങ്ങിവെച്ച വിദ്യാഭ്യാസ പരിഷ്‌കരണത്തിന്റെ സ്വാഭാവികമായ ഒരു തുടർച്ചയായി ഇതിനെ കാണാം. അന്നുമുതൽ നടപ്പിലായ പല കാര്യങ്ങളും ഇതിൽ ഉൾപ്പെടുത്തിയിട്ടുണ്ട്. ആശയാവതരണരീതി, ഉദ്ഗ്രഥിത സമീപനം , ബഹുമുഖമായ ബുദ്ധിയുടെ വികാസം , അറിവിന്റെ നിർമ്മാണം തുടങ്ങിയ സമീപനങ്ങൾ ഇതിന്റെ ഭാഗമായി വന്നതാണ്.
സമീപനം
കേരളം അഭിമുഖീകരിക്കുന്ന സാമൂഹിക- സാംസ്‌കാരിക- സാമ്പത്തിക- രാഷ്ട്രീയ പ്രശ്‌നങ്ങളെ വിലയിരുത്തി, (കെ.സി.എഫ് - 2007). ഈ പ്രശ്‌നങ്ങളെ വിശകലനം ചെയ്ത്  എട്ട് പ്രശ്‌നമേഖലകളിലായി ക്രോഡീകരിക്കുന്നു.
14 ഫോക്കസ് ഗ്രൂപ്പുകളുടെ പഠനത്തിലൂടെയും സംസ്ഥാനതലത്തിൽ രൂപപ്പെടുത്തിയ കോർഗ്രൂപ്പിന്റെ നിരവധി യോഗങ്ങളിലെ ചർച്ചയിലൂടെയും രൂപപ്പെട്ട കരട് രൂപരേഖ കേരളത്തിലെ മുഴുവൻ തദ്ദേശസ്വയംഭരണ സ്ഥാപനങ്ങളിലും ചർച്ചചെയ്യുകയുണ്ടായി. അതുപോലെതന്നെ, വിദ്യാഭ്യാസ തൽപരരായ ഏതൊരാൾക്കും ഈ ചർച്ചയിൽ പങ്കെടുക്കുന്നതിന് സംസ്ഥാനതലത്തിലും ഇന്റർനെറ്റ്‌വഴിയും അവസരമൊരുക്കുകയും ചെയ്തു ഫോക്കസ്ഗ്രൂപ്പുകളുടെ കണ്ടെത്തൽ സംസ്ഥാന കോർസമിതി ചർച്ചചെയ്താണ് കരട്‌രേഖയുണ്ടാക്കിയത്. മുപ്പത് പേരാണ് ഈ കോർഗ്രൂപ്പിലുള്ളത്. പൊതുവിദ്യാഭ്യാസ പ്രിൻസിപ്പൽ സെക്രട്ടറി ചെയർമാനും ഭാഷാഇൻസ്റ്റിറ്റിയൂട്ടിലെ റിട്ടയേർഡ് അസിസ്റ്റന്റ് ഡയറക്ടർ വൈസ്‌ചെയർമാനും എസ്.സി. ഇ.ആർ.ടി ഡയറക്ടർ കൺവീനറും കരിക്കുലം ആൻഡ് ടെക്‌സ്റ്റ്ബുക്‌സ് വിഭാഗം തലവൻ, തൃശൂർ മുല്ലശ്ശേരി സ്‌കൂളിലെ അധ്യാപകൻ സി. മധുസൂദനൻ എന്നിവർ ജോയന്റ് കൺവീനർമാരുമായിട്ടുള്ള കമ്മിറ്റിയിൽ തദ്ദേശസ്വയംഭരണസ്ഥാപനങ്ങളുടെ ആറ് പ്രതിനിധികളും പത്ത് അധ്യാപക സംഘടനാപ്രതിനിധികളും വിദ്യാഭ്യാസവകുപ്പ്, കേരള യൂനിവേഴ്‌സിറ്റി എന്നിവയിലെ ഉന്നത ഉദ്യോഗസ്ഥന്മാരായ പത്ത് പേരും അടങ്ങുന്നു. എൻ.സി.ഇ.ആർ.ടിയിലെ കരിക്കുലം ഗ്രൂപ്പ് തലവൻ ഡോ. എം.എ. ഖാദർ, ജവഹർലാൽ നെഹ്‌റു യൂനിവേഴ്‌സിറ്റിയിലെ ഡോ. അനിത രാംപാൽ, കേരള വിദ്യാഭ്യാസ ഉപദേശകസമിതി ചെയർമാൻ പ്രഫ.എം.ആർ. രാഘവവാര്യർ എന്നിവരെ കമ്മിറ്റിയിൽ വിദ്യാഭ്യാസ വിദഗ്ദ്ധരായി ഉൾപ്പെടുത്തി. സന്നദ്ധ സംഘടനാ പ്രതിനിധിയായി ശാസ്ത്രസാഹിത്യ പരിഷത്തിന്റെ സംസ്ഥാന പ്രസിഡന്റായിരുന്ന ഡോ. കെ.എൻ. ഗണേശിനെ ഉൾപ്പെടുത്തിയിരുന്നു.
വിവാദങ്ങൾ
കെ.സി.എഫിന്റെ രൂപീകരണത്തിൽ കേരള ശാസ്ത്രസാഹിത്യപരിഷത്തിന്റെ അമിത സ്വാധീനമുണ്ടായിരുന്നതായി ആക്ഷേപമുയർന്നിരുന്നു.
പുറം കണ്ണികൾ
വർഗ്ഗം:കേരളത്തിലെ വിദ്യാഭ്യാസം
ഡിസംബർ 23
ഗ്രിഗോറിയൻ കലണ്ടർ പ്രകാരം ഡിസംബർ 23 വർഷത്തിലെ 357 (അധിവർഷത്തിൽ 358)-ാം ദിനമാണ്.
മറ്റു പ്രത്യേകതകൾ
ചരമവാർഷികങ്ങൾ സുഗതകുമാരി
വർഗ്ഗം:ഡിസംബർ 23
ഇന്ത്യൻ ആനിമേഷൻ വ്യവസായം
ചലച്ചിത്രങ്ങൾക്കുള്ള ദ്വിമാന അനിമേഷനും, ത്രിമാന ആനിമേഷനും, വിഷ്വൽ എഫക്ടും ചേർന്നതാണ് ഇന്ത്യൻ ആനിമേഷൻ വ്യവസായം.
വിപണി
2006-ൽ ഇന്ത്യൻ ആനിമേഷൻ വ്യവസായം 354 മില്യൺ യു.എസ് ഡോളർ വരെയും, 2010-ൽ 869 മില്യൺ യു.എസ് ഡോളർ വരെയും എത്തി. 2015-ൽ ഇന്ത്യൻ ആനിമേഷൻ വ്യവസായം 1.5 യു.എസ് ഡോളർ ബില്ല്യൻ വരെ എത്തുമെന്ന് കരുതുന്നു.
പുറമെ നിന്നുള്ള കണ്ണികൾ
വർഗ്ഗം:ഇന്ത്യയിലെ വ്യവസായം വർഗ്ഗം:അനിമേഷൻ
ലിസ്പ്
നീണ്ട ചരിത്രമുള്ളതും മറ്റു പ്രോഗ്രാമിങ് ഭാഷകളിൽ നിന്ന് വ്യത്യസ്തമായ ലേഖനവ്യവസ്ഥയോടുകൂടിയതുമായ പ്രോഗ്രാമിങ് ഭാഷാവിഭാഗമാണ്‌ ലിസ്പ് (LISP).പൂർണ്ണമായും പരാൻതൈസ് ചെയ്ത പ്രിഫിക്‌സ് നൊട്ടേഷനാനുള്ളത്. 1958-ലാണ്‌ ഇത് പുറത്തിറങ്ങിയത്. 'ലിസ്റ്റ് പ്രൊസസ്സിങ് ലാംഗ്വേജ്' (LISt Processing language) എന്നതിൽ നിന്നാണ്‌ പേരിന്റെ ഉൽഭവം. ഇന്ന് വ്യാപകമായ ഉപയോഗത്തിലുള്ള രണ്ടാമത്തെ ഏറ്റവും പഴയ ഹൈ-ലെവൽ പ്രോഗ്രാമിംഗ് ഭാഷയാണ് ലിസ്പ്. ഫോർട്രാൻ മാത്രമേ ഇതിലും പഴക്കമുള്ളത്, ഒരു വർഷം മാത്രം. ഫോർട്രാനെ പോലെ തന്നെ ലിസ്പിനും തുടക്കത്തിൽ നിന്ന് ഒരുപാട് മാറ്റങ്ങൾ സംഭവിച്ചിട്ടുണ്ട്. ഇന്ന് നിലവിലുള്ള ലിസ്പിന്റെ പ്രചാരത്തിലുള്ള വകഭേദങ്ങളിൽ പ്രധാനപ്പെട്ടവ റാക്കറ്റ്(Racket), കോമൺ ലിസ്പും (Common Lisp) സ്കീം (Scheme) ക്ലോജുറും(Clojure) ആണ്‌.
അലോൺസോ ചർച്ചിന്റെ ലാംഡ കാൽകുലസിനെ അടിസ്ഥാനമാക്കി കമ്പ്യൂട്ടർ പ്രോഗ്രാമുകളിൽ ഗണിതസമവാക്യങ്ങൾ രേഖപ്പെടുത്തുന്നതിനുള്ള മാർഗ്ഗമായിട്ടായിരുന്നു ആദ്യം ലിസ്പ് രൂപംകൊണ്ടത്. പിന്നീട് പെട്ടെന്ന് തന്നെ കമ്പ്യൂട്ടറുകളിൽ കൃത്രിമബുദ്ധി പ്രായോഗികമാക്കാനുള്ള ഗവേഷണങ്ങൾക്കുള്ള പ്രോഗ്രാമിങ് ഭാഷ എന്ന നിലയിൽ പ്രചാരത്തിലാവുകയും ചെയ്തു. കമ്പ്യൂട്ടർ ശാസ്ത്രത്തിൽ പല തത്ത്വങ്ങളും ലിസ്പ് സംഭാവന ചെയ്തിട്ടുണ്ട്. ട്രീ ഡാറ്റാ സ്ട്രക്ച്ചർ, ഓട്ടോമാറ്റിക്ക് സ്റ്റോറേജ് മാനേജ്മെന്റ്, ഡൈനാമിക്ക് ടൈപ്പിങ്,കണ്ടീഷണൽസ്,ഹൈ ഓർഡർ ഫംഗ്ഷനുകൾ,റിക്കർഷൻസ്, സെൽഫ് ഹോസ്റ്റിങ് കം‌പൈലർ,റീഡ്-ഇവാൾ-പ്രിന്റ് ലൂപ്പ് എന്നിവ അവയിൽ ചിലതാണ്‌.
"ലിസ്പ് പ്രോസസ്സർ" എന്നതിൽ നിന്നാണ് ലിസ്പ് എന്ന പേര് ഉരുത്തിരിഞ്ഞത്. ലിസ്പിന്റെ പ്രധാന ഡാറ്റാ ഘടനകളിലൊന്നാണ് ലിങ്ക്ഡ് ലിസ്റ്റുകൾ, കൂടാതെ ലിസ്പ് സോഴ്സ് കോഡ് ലിസ്റ്റുകൾ കൊണ്ട് നിർമ്മിച്ചതാണ്. അതിനാൽ, ലിസ്പ് പ്രോഗ്രാമുകൾക്ക് സോഴ്സ് കോഡിനെ ഒരു ഡാറ്റാ സ്ട്രക്ചറായി കൈകാര്യം ചെയ്യാൻ കഴിയും, ഇത് പുതിയ സിന്റാക്സ് അല്ലെങ്കിൽ ലിസ്പിൽ ഉൾച്ചേർത്ത(embedded)പുതിയ ഡൊമെയ്ൻ നിർദ്ദിഷ്ട ഭാഷകൾ സൃഷ്ടിക്കാൻ പ്രോഗ്രാമർമാരെ അനുവദിക്കുന്ന മാക്രോ സിസ്റ്റങ്ങൾ ഉണ്ടാകുന്നു.
കോഡിന്റെയും ഡാറ്റയുടെയും പരസ്പര കൈമാറ്റം ലിസ്പിന് തൽക്ഷണം തിരിച്ചറിയാൻ കഴിയുന്ന വാക്യഘടന നൽകുന്നു. എല്ലാ പ്രോഗ്രാം കോഡുകളും എസ്-എക്സ്പ്രഷനുകൾ അല്ലെങ്കിൽ പരാൻതൈസ്ഡ് ലിസ്റ്റുകളായി എഴുതിയിരിക്കുന്നു. ഒരു ഫംഗ്ഷൻ കോൾ അല്ലെങ്കിൽ വാക്യഘടന ഫോം ആദ്യം ഫംഗ്ഷന്റെയോ ഓപ്പറേറ്ററുടെയോ പേരോടുകൂടിയ ഒരു ലിസ്റ്റായി എഴുതുന്നു, കൂടാതെ ഇനിപ്പറയുന്ന ആർഗ്യുമെന്റുകൾ; ഉദാഹരണത്തിന്, മൂന്ന് ആർഗ്യുമെന്റുകൾ എടുക്കുന്ന ഒരു ഫംഗ്ഷനെ എസ്-എക്സ്പ്രഷന് തുല്യമാണ് ലിസ്പ് നടപ്പിലാക്കാൻ വേണ്ടി പ്രോഗ്രാമർമാർ അതിവേഗം എസ്-എക്സ്പ്രഷനുകൾ ഉപയോഗിക്കുകയും, എം-എക്സ്പ്രഷനുകൾ ഉപേക്ഷിക്കുകയും ചെയ്തു. എം-എക്സ്പ്രഷനുകൾ വീണ്ടും പ്രത്യക്ഷപ്പെട്ടു, ഹോറസ് എനിയ സി‌ജി‌ഒ‌എല്ലിനു(CGOL)വേണ്ടിയും വോൺ‌ പ്രാറ്റ് എം‌ലിസ്പിന്(MLisp)വേണ്ടിയും ഹ്രസ്വകാല ശ്രമങ്ങൾ നടത്തി
പഞ്ച് കാർഡുകൾ ഉപയോഗിച്ച് ഐബിഎം 704 കമ്പ്യൂട്ടറിൽ സ്റ്റീവ് റസ്സൽ ആണ് ലിസ്പ് ആദ്യമായി നടപ്പിലാക്കിയത്. റസ്സൽ മക്കാർത്തിയുടെ പ്രബന്ധം വായിക്കുകയും (മക്കാർത്തിയുടെ സർപ്രൈസ്) ലിസ്പ് ഇവാൾ ഫംഗ്ഷൻ മെഷീൻ കോഡിൽ നടപ്പിലാക്കാമെന്ന് മനസ്സിലാക്കി. ലിസ്പ് പ്രോഗ്രാമുകൾ പ്രവർത്തിപ്പിക്കുന്നതിനോ അല്ലെങ്കിൽ കൂടുതൽ ശരിയായി "ലിസ്പ് എക്സ്പ്രഷനുകൾ വിലയിരുത്തുന്നതിനോ" ഉപയോഗിക്കാവുന്ന ഒരു വർക്കിംഗ് ലിസ്പ് ഇന്റർപ്രെറ്ററായിരുന്നു അതിന്റെ റിസൾട്ട്.
അവലംബം
വർഗ്ഗം:പ്രോഗ്രാമിങ് ഭാഷകൾ
സന്ദിഷ്ടവാദി
1867-ൽ കോട്ടയത്തുനിന്നും ട്രാവങ്കൂർ ഹെറാൾഡ് എന്ന ഇംഗ്ലീഷ് പത്രത്തിനു് അനുബന്ധമായി പ്രസിദ്ധീകരണം ആരംഭിച്ച പത്രമാണ് സന്ദിഷ്ടവാദി. ഡബ്ല്യു. എച്ച്. മൂർ എന്നയാളായിരുന്നു പ്രസാധകൻ. സി.എം.എസ്സ് പ്രസ്സിൽ നിന്നുമാണ് ഈ പത്രം അച്ചടിച്ചിരുന്നത്. ദിവാൻ മാധവറാവുവിന്റെ ദുർഭരണങ്ങൾക്കെതിരെ ശക്തമായ വിമർശനങ്ങൾ ഉന്നയിച്ചതിന്റെ ഫലമായി തിരുവിതാംകൂർ സർക്കാർ പത്രം അടച്ചുപൂട്ടാൻ ഉത്തരവിട്ടു. കേരളത്തിൽ നിരോധിക്കപ്പെട്ട ആദ്യ പത്രമാണ് സന്ദിഷ്ടവാദി.ആയില്യം തിരുനാൾ മഹാ രാജാവിന്റെ കാലത്താണ് ഇത് നിരോധിച്ചത്.
അവലംബം
വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:നിരോധിച്ച പ്രസിദ്ധീകരണങ്ങൾ
എം.കെ. ഹരികുമാർ
മലയാളത്തിലെ പ്രമുഖ വിമർശകനും സാഹിത്യ പത്രപ്രവർത്തകനുമാണ് '''എം.കെ. ഹരികുമാർ'''
ജീവിതരേഖ
1962 ജൂലൈ 30 നു എറണാകുളം ജില്ലയിലെ കൂത്താട്ടുകുളത്ത് ജനിച്ചു. മംഗളം ,കേരളകൗമുദി പത്രങ്ങളിൽ പത്രപ്രവർത്തനം. കലാകൗമുദി വാരികയിലെ അക്ഷരജാലകം എന്ന കോളം എഴുതുന്നുണ്ട്..
പുറംകണ്ണികൾ
ആത്മായനങ്ങളുടെ ഖസാക്ക്
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ വർഗ്ഗം:എറണാകുളം ജില്ലയിൽ ജനിച്ചവർ വർഗ്ഗം:മലയാളസാഹിത്യനിരൂപകർ
തസ്ലീമ നസ്റീൻ
ഒരു ബംഗ്ലാദേശി എഴുത്തുകാരിയാണ്‌ തസ്ലീമ നസ്റിൻ (ബംഗാളി: তসলিমা নাসরিন). വധഭീഷണിയെത്തുടർന്ന് 1994 -ലാണ് അവർ ബംഗ്ലാദേശ് വിട്ടു. സ്വീഡിഷ് പൗരത്വമുള്ള അവർ 20 വർഷമായി യു.എസ്സിലും യൂറോപ്പിലും ഇന്ത്യയിലുമായാണ് കഴിഞ്ഞിരുന്നത്.
ജീവിതരേഖ
1962 ഓഗസ്റ്റ് 25-ന്‌ ബംഗ്ലാദേശിലെ മൈമെൻസിങിൽ ജനിച്ചു. ആദ്യകാലത്ത് ഡോക്ടറായിരുന്ന തസ്ലീമ പിന്നീട് എഴുത്തുകാരി, സ്ത്രീപക്ഷപ്രവർത്തക, മനുഷ്യാവകാശപ്രവർത്തക എന്നീ നിലകളിൽ പ്രശസ്തയായി. 'ലജ്ജ' എന്ന നോവൽ തസ്ലീമയെ മതമൗലികവാദികളുടെ നോട്ടപ്പുള്ളിയാക്കി.
താമസം
1994 മുതൽ വിവിധ രാജ്യങ്ങളിൽ കഴിഞ്ഞു വന്ന തസ്ലിമയ്ക്ക് 2004-ൽ ഇന്ത്യ താമസം അനുവദിച്ചിരുന്നു. ഇത് ഇടയ്ക്കിടെ കേന്ദ്രസർക്കാർ പുതുക്കി നൽകിയിരുന്നെങ്കിലും 2008-ൽ മുസ്ലിം സംഘടനകളുടെ വധഭീഷണിയെ തുടർന്ന്, കേന്ദ്രസർക്കാർ ഇവരെ വീട്ടുതടങ്കലിൽ വെച്ചു. തുടർന്ന്, വിദേശത്തേക്കു പോയ അവർ 2011-ൽ ഇന്ത്യയിൽ തിരിച്ചെത്തി. ഡൽഹിയിലെ രഹസ്യകേന്ദ്രത്തിൽ പോലീസ് സംരക്ഷണയിലായിരുന്നു തസ്ലിയുടെ താമസം. 2014 ഓഗസ്റ്റിൽ  ഇന്ത്യയിലെ താമസാനുമതി കേന്ദ്രസർക്കാർ റദ്ദാക്കി. രണ്ടു മാസത്തെ ടൂറിസ്റ്റ് വിസ മാത്രം തസ്ലിമയ്ക്ക് നൽകാൻ തീരുമാനിച്ചു. 2015 ആഗസ്ത് വരെ വിസയ്ക്ക് കാലാവധിയുണ്ടായിരിക്കെ 2015 ൽ അമേരിക്കയിലേക്ക് താമസം മാറി. അൽഖ്വെയ്ദ ബന്ധമുള്ള ബംഗ്ലാദേശിലെ മതമൗലിക ശക്തികളുടെ ഭീഷണി കണക്കിലെടുത്തായിരുന്നു ഇത്.
അവലംബം
വർഗ്ഗം:1962-ൽ ജനിച്ചവർ വർഗ്ഗം:ഓഗസ്റ്റ് 25-ന് ജനിച്ചവർ വർഗ്ഗം:ബംഗ്ലാദേശി എഴുത്തുകാർ വർഗ്ഗം:സ്ത്രീപക്ഷപ്രവർത്തകർ വർഗ്ഗം:മനുഷ്യാവകാശപ്രവർത്തകർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇസ്ലാം മത വിമർശകർ വർഗ്ഗം:നിരീശ്വരവാദ പ്രവർത്തകർ വർഗ്ഗം:മാനവികതാവാദികൾ വർഗ്ഗം:സഖാറോവ് പുരസ്കാരം നേടിയവർ
എന്റെ സൂര്യപുത്രിക്ക്
പുറത്തേക്കുള്ള കണ്ണികൾ
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
മയ്യിൽ ഗ്രാമപഞ്ചായത്ത്
കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലുള്ള ഒരു ഗ്രാമപഞ്ചായത്താണ് മയ്യിൽ. കണ്ണൂർ പട്ടണത്തിൽ നിന്നും 20 കിലോമീറ്റർ അകലെയായാണ് മയ്യിൽ സ്ഥിതിചെയ്യുന്നത്. വളപട്ടണം പുഴ ഈ പഞ്ചായത്തിന്റെ ഒരു അതിരാണ്. ഏകദേശം 12 കിലോമീറ്ററോളം നദീതീരം പഞ്ചായത്തിനുണ്ട്. തളിപ്പറമ്പിൽ നിന്നും നണിച്ചേരിപാലം വഴി 13 കി.മീ ദൂരം സഞ്ചരിച്ചാൽ മയ്യിൽ എത്തിച്ചേരാം.കേരളത്തിലെ പ്രമുഖ തീർത്ഥാടന,ടൂറിസം കേന്ദ്രമായ പറശ്ശിനിക്കടവിൽ നിന്നും പറശ്ശിനിപ്പാലം വഴി 7 കി മീ ദൂരം മാത്രമാണ് മയ്യിൽ പട്ടണത്തിലേക്കുള്ളത്. കാഞ്ഞങ്ങാട് മുതലുള്ളവർക്ക് കണ്ണൂർ അന്താരാഷ്ട്ര വിമാനത്താവളത്തിലേക്ക് എളുപ്പത്തിൽ എത്തിച്ചേരാൻ പറ്റുന്ന നിർദ്ദിഷ്ട വിമാനത്താവള പാത കടന്നു പോകുന്നതും മയ്യിൽ വഴിയാണ്. ഇവിടെ നിന്ന് മട്ടന്നൂർ വിമാനത്താവളത്തിലേക്ക് അര മണിക്കൂർ (22 കി മീ) ദൂരമാണ് ഉള്ളത്. ഇരിക്കൂർ ബ്ലോക്കിലും, തളിപ്പറമ്പ് നിയോജക മണ്ഡലത്തിലും, കണ്ണൂർ ലോകസഭ മണ്ഡലത്തിലും ഉൾപ്പെടുന്നു. ഫുട്ബോൾ കളിയുടെ കണ്ണൂർ ജില്ലയിലെ ഒരു ഈറ്റില്ലമാണ് ഈ പ്രദേശം.
അതിരുകൾ
വടക്കു ഭാഗത്ത് കുറുമാത്തൂർ, ചെങ്ങളായി പഞ്ചായത്തുകളെയും, കിഴക്കുഭാഗത്ത് മലപ്പട്ടം, ചെങ്ങളായി പഞ്ചായത്തുകളും, അതിരിട്ട് വളപട്ടണം പുഴ ഒഴുകുന്നു. തെക്ക് കിഴക്ക്, തെക്ക് കുറ്റ്യാട്ടൂർ, കൊളച്ചേരി പഞ്ചായത്തുകളും, പടിഞ്ഞാറ്,  കൊളച്ചേരി പഞ്ചായത്തും, വടക്ക് വടക്ക് പടിഞ്ഞാറ് തളിപ്പറമ്പ്,ആന്തൂർമുനിസിപ്പാലിറ്റികളുമാണ് ഈ പഞ്ചായത്തിന്റെ അതിരുകൾ.
ചരിത്രം
നീണ്ടു കിടക്കുന്ന നദീ തീര പ്രദേശങ്ങളായ കണ്ടക്കൈ, മുല്ലക്കൊടി തുടങ്ങിയ സ്ഥലങ്ങളിലും കുന്നിൽ ചെരിവുകളിലും (പെരുവങ്ങൂർ, പഴശ്ശി,ചെറുപഴശ്ശി, മയ്യിൽ താഴെ തുടങ്ങിയവ) വളരെഏറെക്കാലം മുമ്പ് തന്നെ ജനവാസമുണ്ടായിരുന്നു. വേളം അമ്പലത്തിന്റെ ചുറ്റുപാടുമായി നൂറ്റാണ്ടുകൾക്കപ്പുറം തന്നെ ഒരു ഗ്രാമം നിലനിന്നിരുന്നതായി ഉറപ്പിക്കാം. വ്യക്തമായ പഠനങ്ങൾ, ചരിത്ര രേഖകൾ തുടങ്ങിയവ ഇത് സംബന്ധിച്ച് നടന്നിട്ടില്ല എന്നത് ഖേദകരമാണ്. മദ്ധ്യകാലഘട്ടത്തിൽ ചിറക്കൽ രാജവംശത്തിന്റെ (കോലത്ത് നാട്)അധീനതയിലായിരുന്നു ഈ പ്രദേശം. രാജസ്വം,ദേവസ്വം, ബ്രഹ്മസ്വം എന്നിങ്ങനെ ജന്മിത്തവ്യവസ്ഥയിലടിസ്ഥാനപ്പെടുത്തിയായിരുന്നു ഭൂമിയുടെ ഉടമസ്ഥാവകാശം.
തൊഴിൽ-ജാതി ശ്രേണികളിൽ താഴ്ന്നവർക്ക് സ്വന്തമായി ഭൂമി വിരള മായിരുന്നു.. മൈസൂർ സുൽത്താൻമാരുടെ പടയോട്ടത്തെത്തുടർന്ന് പരമ്പരാഗതമായ സാമൂഹ്യഘടനയും, സാമ്പത്തിക ക്രമവും മാറാൻ തുടങ്ങി. ബ്രിട്ടീഷ് അധീശത്വത്തോടെ ഈ മാറ്റം പൂർണമായി.
കേരളത്തിലെ സാമൂഹ്യ പരിഷ്കണ വിപ്ലവങ്ങളും കർഷകസമരങ്ങളും വളരെ വേഗത്തിലാണ് ഇവിടുത്തെ ജനത ഏറ്റെടുത്തത്. കുഞ്ഞാക്കമ്മയുടെ നേതൃത്വത്തിൽ നടന്ന കണ്ടക്കൈ സമരവും തുടർന്നുണ്ടായ ജന്മിത്ത വിരുദ്ധമുന്നേറ്റവുമൊക്കെ കേരളത്തിനാക മാനം ഊർജ്ജമേകി.. പാടിക്കുന്നിലെ രക്തസാക്ഷികളുടെ പോരാട്ടത്തിലും ജീവത്യാഗത്തിലും കാലുറപ്പിച്ച് നിന്നാണ് ആധുനിക മയ്യിൽ പിറവിയെടുക്കുന്നത്
പഞ്ചായത്ത് രൂപവത്കരണം
1962-ൽ മയ്യിൽ, കയരളം, കണ്ടക്കൈ എന്നീ മൂന്നു വില്ലേജു പഞ്ചായത്തുകൾ സം‌യോജിപ്പിച്ചു കൊണ്ടാണ്‌ മയ്യിൽ ഗ്രാമപഞ്ചായത്ത് രൂപീകൃതമായത്. ഇതുവരെയുള്ള പഞ്ചായത്തു പ്രസിഡണ്ടുമാരുടെ പട്ടിക താഴെ
സാംസ്കാരിക സവിശേഷതകൾ
മലബാറിലെ പ്രശസ്തമായ തെയ്യം കൊട്ടിയാടപെടുന്ന അനേകം കാവുകളും, ക്ഷേത്രങ്ങളും ഇവിടെയുണ്ട്. പ്രശസ്തമായ പാടിക്കുന്ന് ഇവിടെയാണ്. വേളം മഹാഗണപതി ക്ഷേത്രം ഇവിടെയാണ്. വായനശാലകളുടെ ജില്ലയിലെ ഒരു പ്രധാന കേന്ദ്രമാണ് മയ്യിൽ. സി.ആർ.സി-മയ്യിൽ, വേളം പൊതുജനവായനശാല, സഫ്ദർഹാശ്മി വായനശാല-തായംപൊയിൽ, നവകേരള ഗ്രന്ഥാലയം ചെറുപഴശ്ശി എന്നിവയാണ് പ്രധാന വായനശാലകൾ. ഉത്തരകേരളത്തിലെ സജീവമായ ഫിലിം സൊസൈറ്റികളിലൊന്നായ ചേതന ഫിലിം സൊസൈറ്റി മയ്യിലായിരുന്നു പ്രവർത്തിച്ചിരുന്നത്. ഹരിതസംഘങ്ങളും,കുടുംബശ്രീകളും ഇവിടെ സജീവമായി പ്രവർത്തിച്ചു വരുന്നു. പണ്ടുകാലത്തു വെള്ളരി നാടകങ്ങൾ എന്നറിയപ്പെട്ടിരുന്ന അമേച്വർ നാടകങ്ങലുടെ ഒരു കേന്ദ്രം കൂടിയാണ് ഇവിടം. കാലടി സുപ്രഭാ കലാനിലയം ഇപ്പൊഴും അമേച്വർ നാടകങ്ങളിൽ സജീവമായി പ്രവർത്തിക്കുന്നു. സ്റ്റേറ്റ് ലൈബ്രറി കൗൺസിൽ അഫിലിയേഷനുള്ള 33 ഗ്രന്ഥശാലകൾ ഈ പഞ്ചായത്തിലുണ്ട്.
തൊഴിൽ മേഖല
പ്രധാന തൊഴിൽ മേഖല കൃഷി തന്നെയാണ്. നെല്ല്, റബ്ബർ, തെങ്ങ്, കുരുമുളക്, കപ്പ ഇവയെല്ലാം ഇവിടെ കൃഷി ചെയ്യപ്പെടുന്നു. മയ്യിൽ പഞ്ചായത്തിൽ നിലവിൽ നെൽകൃഷി വളരെ ഊർജ്ജിതമായി നടത്തുന്നുണ്ട്. മുല്ലക്കൊടി, കയരളം, കണ്ടക്കൈ, പെരുവങ്ങൂർ, വേളം, മയ്യിൽ താഴെ, ചെറുപഴശ്ശി, അരയിടത്ത് ചിറ തുടങ്ങിയ പാടശേഖരങ്ങളിൽ  സർക്കാർ സഹായത്തോടെ വീണ്ടും നൂറ് മേനി കൊയ്യുകയാണ് കർഷകർ. മയ്യിൽ നെല്ലുല്പാദക സംഘത്തിന്റെ നേതൃത്വത്തിൽ നെല്ല് ശേഖരണം, വിത്ത്, കാർഷിക ഉപകരണങ്ങൾ ലഭ്യമാക്കൽ, തുടങ്ങിയ പ്രവർത്തനങ്ങൾ നടത്തി വരുന്നു. സിവിൽ സർവ്വീസ്, മെഡിസിൻ, എഞ്ചിനീയറിംഗ്,ഉന്നത വിദ്യാഭ്യാസം, എന്നീ മേഖലകളിലടക്കം ജോലി ചെയ്യുന്ന ധാരാളം ജീവനക്കാരും അദ്ധ്യാപകരും പല വീടുകളിലുമുണ്ട്. മയ്യിൽ കൈത്തറിയുടെ, നാട് കൂടിയാണ്. കൂടാതെ ധാരാളം പേർ ഗൾഫിലും മറ്റ് പലവിദേശ രാജ്യങ്ങ്ളിലും തൊഴിൽ ചെയ്യുന്നുണ്ട്.
ഭൂമിശാസ്ത്രം
thumb|200px|മയ്യിൽ പഞ്ചായത്തിൽ നിന്നും തുടങ്ങുന്ന പറശ്ശിനിക്കടവ് പാലം നെല്പാടങ്ങളാൽ സമൃദ്ധമായ ഒരു പ്രദേശമാണിവിടം.കണ്ടക്കൈ, മുല്ലക്കൊടി, കയരളം,ചെക്ക്യാട്ട്കാവ്,കടൂർ,ചെറുപഴശ്ശി, വള്ളിയോട്ട്, അരയിടത്ത് ചിറ,വേളം, പെരുവങ്ങൂർ ,നണിയൂർ തുടങ്ങിയ പ്രദേശങ്ങളിൽ നെല്പാടങ്ങൾ ഉണ്ട്.പഞ്ചായത്തിന്റെ ഒരു വശത്തു കൂടെ വളപട്ടണം പുഴ ഒഴുകുന്നു.
ജലപ്രകൃതി
ശരാശരി വർഷപാതാനുപാതം 320 സെ.മീ ആണ്‌. മയ്യിൽ മുല്ലക്കൊടി നീർമറിയുടെ വടക്കു ഭാഗത്ത് വളപട്ടണം പുഴയിലേക്കും, തെക്ക് ഭാഗത്ത് വളപട്ടണം പുഴയുടെ പോഷക നദിയുമായ കാട്ടാമ്പള്ളി പുഴയിലേക്കുമാണ് വെള്ളം ഒഴുകിയെത്തുന്നത്. ഇതു കൂടാതെ അനേകം തോടുകളും,പുഴകളും ഈ പഞ്ചായത്തിലെ ജലസ്രോതസ്സായുണ്ട്.
വിദ്യാഭ്യാസം
മയ്യിൽ പഞ്ചായത്തിൽ ആകെ 16 വിദ്യാഭ്യാസ സ്ഥാപനങ്ങളും ഒരു ഐ.ടി.സിയും പ്രവർത്തിക്കുന്നുണ്ട്. ഇതു കൂടാതെ സ്വകാര്യ ഉടമസ്ഥതയിലുള്ള എം.ബി.എ. കോളേജ്, ഐ.റ്റി.എം. കോളേജ്, ബി.എഡ് കോളേജ്, ടി.ടി.സി. കോളേജ് എന്നിവ ഈ പഞ്ചായത്തിലുണ്ട്.
പ്രധാന വിദ്യാഭ്യാസ സ്ഥാപനങ്ങൾ
കേരളത്തിൽ 2018 വർഷത്തിൽ ഏറ്റവും കൂടുതൽ കുട്ടികളെ (529)SSLC പരീക്ഷക്കിരുത്തിയ സർക്കാർ സ്കൂളുകളിൽ ഏറ്റവുമധികം വിജയശതമാനം നേടിയത് മയ്യിൽ ഇടൂഴി മാധവൻ നമ്പൂതിരി സ്മാരക ഹയർ സെക്കന്ററി സ്കൂൾ ആയിരുന്നു.